url: =Myanmar gambup ah sangsia 30,000 val kisam ahih manin, kumsim in sangsia 10,000 ki behlap totoding :: ZOMI DAILY\nposted on 4 February 2018 at 7:55 pm Lomkholna: Myanmar, News, Sawltak\nMyanmar gambup aom “Basic Education Schools” sanginn te ah sangsia akisamzah sangin tawmzawtham kici hi. Myanmar gambup aom Basic Education Schools khempeuh ah Teacher akisapbeh pen 30,000 bang ciliang hi.\nTua akisapbeh sangsia 30,000 te behlaptheih nadingin kumpi te’n sangsia kisinsak in, laisimkum “Academic Year” kumsim in sangsia 10,000 ta ki behlapding hi ci’n Deputy Minister of Education panin U Win Maw Tun in genkhia cih MMTimes pan kizasawn hi.\nHihvai tawh kisai in Myanmar gambup ah sangsia tawmmahmah ahih manin, Pyithu Hluttaw MP te’n dotna nei uh a, dotna akibawlna tungtawn in U Win Maw Tun in agenkhiat ahihi.\nPilsinna sangvai tawh kisai in hoihtak kancianna Research akibawlna ah Myanmar gambup ah sangsia akigawm in 33,681 bang ki sapbeh cihi. Tuasung ah High School Teacher pen 11,350 bang kisapbeh in, Middle School Teacher pen 12,331 bang kisapbeh hi. Elementary School Teacher zong 10,000 bang ki sapbeh cihi.\nTuabangin sangsia 30,000 valbang akisapbeh pen Budget omlohna hangin thakhatthu in ki behlap pahtheiloding ahih manin, kum 3 sungin khenthum suahin tawmtawmta in aki behlapding geelna aom ahihi.\nLaisinkum 2018 – 2019 Academic Year sungin sangsia 11,227 ki behlapding geelna kinei a, 2019 – 2020 kumsung in sangsia 11,227 leh 2020 – 2021 kumsung in 12,027 cihbangin behlapding geelna kinei cihi.\nMyanmar kumpi thunei te’n kumsim sumzatnading Yearly Budget geelna sungah pilsinna sumbei “Educational Expenses” tawh kisai pen athupi penpen in akoih hi a, ahi zongin Education pilsinna lamsangah Resources akisam tamlai mahmah hi.\nTua ahih manin April kha panin September kha kikal pilsinna Education lamsang ah zatding in Ministry of Education in K807.15 Billion koihding hi. Hihpen Budget akigeelna Sector khat adingin atampenpen alina ahihi. Ahi zongin Education Sector ah sum akizektheih nadingin adang Sector tuamtuam ahi galvan tawh kisai sumzatna “Military Spending” leh gamsung lampi zikna “Road Building” cihtetawh kidem mahmah kulding cihi.\nMyanmar, Magway Region sung ahzong Chin minam te Laisinna “Chin Literature” ahilhding in sangsia mi 330 val kibehlap, nasepthak kiguan cih kiza hi. Chin State sungah pauzattaang ahih keileh Chin pau (Chin Common Language) omlo kicizel a, tua himawkleh Chin lai kihilh cihpen bang himawkding hiam? Sawltak #zomidaily\nPrevious: Pasal khatin atunu kum 5 aphakpan buan (kum 10 sung akigawm in 564 vei buan)\nNext: Vondeih Kep Ding – 128 (Dimno’ Pa)


timestamp: atn

url: =Zika Virus hangin Singapore gamsung khualzinding ki patau mahmah ~ ZD :: ZOMI DAILY\nposted on 30 August 2016 at 6:11 pm Lomkholna: Health, News, Sawltak, Singapore, World\nSingapore gamsung ah abeisa Saturday (27 August) ni in Zika Virus kimukhia ahih manin, leitung gamtuamtuam kumpi te’n agammi te uh Singapore gamsung azinding uhleh kidopding taangkoko ta uhhi. Zika Virus akilawh pen mi tamsemsem, khangsemsem a, tuni ciangciang Zika Virus ngahpen mi 56 hita ci’n Straits Times te’n tangkokhia uhhi.\nAki muhcil in numei khattungpan aki mukhia hi a, tuapan in mi kibehlap toto ahih manin, thuneite’n adangzong aki behlap toto khadiam ci’n lunghimawh mahmah uhhi.\nUK kumpi te’n agammi te uh Singapore gamsung ah azindingleh adiakdiak in nupi naupaai laitak te, naupaai sawmte in amau ii zat Doctor tetawh hoihtak Travel Plan bawlkhawm in kikupding zaksakna nei uhhi.\nAustralia Department of Foreign Affairs and Trade te’nzong agammi te uh Singapore gamsung ah azinding aomleh thokang kipehsak hetlohding, hoihtak ki kepbitding amau ii zat Website tungtawn in tangkona nei uhhi. Naupaai tezong athupi mahmah ahihkeileh zinlohding banah, Singapore pan ciahkik khitzawh khanih sungbang naupaai lohding cihtezong theihsakna nei uhhi.\nTaiwan inzong agammi naupaai te Singapore ah zinlohding leh adang azinkhin tezong thokang kipehsakkhak hetlohding lim vaikhak mahmah hi.\nMalaysia panin Singapore gamsung nisim alut apusuak te lakah Bus tawh apaite Johor panin Bus tawh apaite Thermal Screening bawlding uh cihi. Motorcycle, Taxi leh Car tawh apaite ahihleh cidamna tawh kisai theihsakna laihawm piading uh cihi.\nHih Zika Virus pen thokang panin kilawh sawnthei ahih manin, eizong ih omna peuhah thokang ki petsakkhak hetlohding hanciamni. ZD Sawltak #zomidaily\nPrevious: Vondeih Kep Ding – 50 (Pau Khan Kap)\nNext: Keileh ka tate kiangah ka pasal omngei mahmahlo (A lungzuang nupi)


url: =Nuntakna a Kheel Nindum - Zomi Adventist Innkuan\nNuntakna a Kheel Nindum\nPetrus Tobolu, 50\nLokhopa Petrus Tobolu in, kum 19 a phapan, a tanu, Monica, Seventh-day Adventist pawlpi ah ki tuiphum cih a theih ciangin, hehlua mahmah hi.\nAmah zong, Indonesia gam, Halmahera tuikulh tung a om, Soahukum khua ah, kum 35 sung a ki pumpiak Sia khat a hihi. Ama phalna ngen hetlo a, Adventist Pastor pa in, a tanu tuiphum mawkmawk cih lamdang salua a, Adventist upna pen, dawivai peuh a hi kha tam cih zong patau kawm hi.\nTua a hih manin, ciang golpi khat tawh a tanu Monica sat a, “Na upna nusia in!” ci in hang gawp hi. Monika kaplel bekin, a pa kamkhat zong dawnglo bek thamlo heh zong heh tuaklo a hih manin, a pa’n lamdang salua hi.\nMonika pen, Halmahera tuikulh tungah mi 4 ki tuiphum lakpan khat a hi hi. Tua tuikulh tungah, sangnaupang te nasep na pan a, a kingah Adventist masa pen mi 4 te zong hipah hi.\nNikhat, Monica, Adventist laibu bungkhat tawh hong ciah hi. Hehlua in, Petrus in sut a, phaitam nindum sungah lawnsuk pah hi. Tua laibu bung dumsung kiasuk a, kitam in, kiphalh gawp hi. Laibu khat in, Petrus mittang la hi: “Mark Findley gelh A Kimangngilh Dektak Ni (The Almost Forgotten Day) cih laibu hi.\nA simthamin, tua laibu simzo in, Adventist World magazines te zong sim hi.\nA zingciangin, tua laibu te lokuanpih a, a lo nasep tungah a lungsim tu thei mahmah lo in, zingsang nai 10 dong nasem a, a nitaklam teng, tua laite sim sim hi.\nA zingkik ni zong tua cih leuleu hi. Laisiangtho kammal a muh te, ama’ laisiangtho bu tawh taihpha in enen hi. Hi laibu te , man maw, manlo sittel nuam hi. Kha giat sung tua laibu te simsim hi.\n“Laisiangtho sung a te mah, kigelh a hihlam kaphawk hi; Ka simsim ciangin, Sabbath thu mahmah in, ka lungsim hong zo pen hi,” Petrus in ci hi.\nLaisiangtho Sabbath in, Saturday ni cih a theih ciangin, a pawlpi ah tua Sabbath thu hilh hong kipan ta hi. “Banghangin, Saturday ni biakpiakna kibawl lo hiam?, I zuih ngaploh dingpi in, banghang, laisiangtho tawi i hi hiam?” ci in dong hi.\nA sermon khit teh, pawlpi mite lung-am liangin hong naih a, “Cikmah in hihbang thu i za ngeikei hi,” khat in ci hi. A dang khat in, “Upna thak hiphial aita?” ci liang hi.\nPetrus in, ama pawlpi ah, Adventist te upna hilhhilh a hihlam kitheilo hi.\nLaisiangtho thuman hong phawk ta a, tua thu bek gending khensat ta hi. Bekthamlo in, Saturday ni biakpiak ding hong khentat hi.\nPetrus u nu in, tuathu a zakciangin, hihpa Seventh-day Adventist suak dan aive ci hi. Amah’n zong, tua thu te, Sulawesi tuikulh tungah om Universitas Klabat a kici Adventist sang a kah, a tanu tungtawn in za khinzo hi.\nA sawtlo in, Adventist pastor pawlkhat, Petrus teenna tuikulh, a va hawh uh leh, Petrus in, amau biakinn ah biakpia ding in zawn hi.Tua pastor te, biakinn sung a om laitak mah in, pawlpi mite in, biakinn, suang tawh denggawp uh a hih manin, Petrus in zong, pastor te, khuapua lam ah paikhiatpih mai hi.\nKhuasung mite’n, Petrus hong ciah ciang, satgawp dingin, molhtumte tawh ngak uh hi. A hih hang Petrus in, a khuapan paikhia in, suakta hi. Adventist pawlpi sungah zong ki tuiphum nuam ta hi.\nPetrus in, a innkuanpih te, Adventist a tamna Manado khua, Universitas Klabat sang omna ah, taipih a, Pasianthu hoihtak kisin in, ki tuiphum ta hi.\nA innvuah hong ciahkik leh, a innuh midang in na luahkhin zo hi. Lo sung ah buukno khat lam in, khanih sung beel uh hi. A tapa kum 13 khat leh kum 17 khat zong ki tuiphum uh hi.\n“Khua mite’n Sabbath tan, hong nakkhaam mahmah a hih manin, theihna zong khangzaw ding cih utna tawh, Manado ah ka taikik uh hi,” Petrus in ci hi.\nKumnih khit ciangin, inn ciah kik in, khua mite pawlbawl kik uh hi.“Amau lak ah ka kihel uh hi, Komau tanau te pan ka kipan uh a, kum thum khit ciangin, mi 27 ka tuiphum zo uh a, pawlpi ka phut uh hi,” Petrus in ci hi.\nTu in, Petrus, kum 50 pha ta a, pawlpi Upa sem hi. 2017 kum, September kha in, a khua vuah Pasian thu genna masapen hong nei thei a, mi thum ki tuiphum hi.\n“Khua mite in, keipan kipan, Adventists ka do masa uh a, tu ni tu hun in, innkuan giat, Sabbath tangkhawm in biakna ka piakhawm ta uh hi.” Petrus in ci hi.\nPrev post LESSON 8: UPNA-AH PUMKHAT\nNext post UPNA HONG KHANGSAK NATE


url: =Tulaai Leitung Thuthang Tuamtuam Updates (Sep 20) :: ZOMI DAILY\nposted on 21 September 2017 at 7:14 am Lomkholna: Khawmpau, News, World, Zomi\nZomi Khat in Bronze Medal ngah\nUS gam Maryland Khuapi ateeng ahi Pa Thomas On Suan Mung in US Kumpinaseem te akipia lak ah asaangpeen Bronze Medal Award September 19,2017 ni in ongngah ahihman i angtang mahmah hi. Sia pa peen US Federal Gov sung ah naseem hi a Zomi te sung hibang pahtawina angah masapeen zong ahihi. FB\nZousan-3 thumte UN Zumpi ah\nSeptember 20,2017 ni in UN Zumpi New York ah Zosuan sungpan Pu Hau Do Suan,Pu Henry Van Thio te Kawlgam ai awh in kah uha,UN Zumpi Geneva ah Pu Hau Khan Sum Kawlgambup aitaang vakah thei uhhi.Pasian in Zomi te onglapsanna khat ahihman in Topa min iphat hi.\nMexico ah Misi kibehlap\nMexico gam September 19 ni zinlinna hang in Mexico Khuapi ah September 20 niciangciang misi 225 cingtota a kibehlaplaiding kizongsaan cin thuneiten gen uhhi.Hih zinlinna hang in Inndangdang akihelnaailo Sang Inn bekbek 2,224 kicimzen hi. USA TODAYS\nPresident Trump kigensupsup\nUS President Donald Trump in September 19 ni UN Khawmpi ah a utteng vagen in hanggawp a North Korea Leikhamaangpi pa Kim Jong Un “Rocket Man” cih min aphuahsak lailai ahihman in US Kumpi buangding in naupang vaaisi cin Media tuamtuam ah September 20 ni in kigensupsup hi. Rocket Man acihlaitak bang in US Ambassador to UN Nikki bang nakaangvat in aveihtehdektak leh kilawm hi.CNN\nSuu Kyi in Gaalpi tuak\nPi Suut Cing in Rakhaing gambuainatawh kisai taangpi taangta zaak in taangkona September 19 ni neikhia Leitung gamtuamtuam pan Palaaipi te in Rohingya vaai bang ongentam ci in bengphah dide sa in angaaklaaitak Lawmnun Bangali Muslim te cihziau ban ah Bangladesh gam a taite zong kantel ding Kawlgammihihna aneih uhleh samkikding cihciang genziau ahihman in gamdang palaaite lupeisa in ciahkhia phangphang uha, tu in agamgam pan Daw Aung San Suu Kyi akipia miphatna te dinkhawl in laakkiksawm ngeingaita uhhi. The Guardian\nNorth Korea Leikhamaangpi kitomkikta\nSeptember 19,2017 ni UN Khawmpi ah US President Trump in North Korea Leikhamaangpi Kim Jong Un minthakkhat vawh in Rocket Man acihban ah Huihthaupi tawh nasiatak in kaap ahihman in September 20,2017 ni in North Korea gamsung Media pan Kim Jong Un in US gam leh US tawh akimeemat khan gamkheempeuh vut le saai suaksakding cih kakhensat tawpna hita a ahunkitheilo ready ta ci in tangkokhia hi. September 23 ni Rapture ding acihbang uhtawh kinaaizaw zen ei. NBC NEWS\nAtlantic tuipi sung pan ongleetkhia Hurricane Maria kici huihpi in September 19 nizam Domenica tuikulh khua nawkto a mi-7 si uhhi. September 20,2017 ni in US gamkee khat ahi Puerto Rico khuasung nasiatak in nawkto a nasiatak in men kicimzihziah in Inn le lo Tampitak kisia hi. Tuciangciang ahihleh misiliang kizanaailo phot hi.CNN\nCNA leh AA kikap\nSeptember 14 Zankim pawl in Chin State nuailam a kibusa Arakan Army-AA leh Chin Gaalkaap CNA te zukhamkawm kikaapgawp uha AA gaalkaap 20 si in CNA te mi-3 si mi-7 liam uhhi. Matu Daily Khawm Pau\nPrevious: Ha amanphat zia; thukhun lampan etna (tooth; judicial power) ~ Dr. Nang Khan Lian\nNext: Malaysia, Subang Jaya ah Gas puakkham in mi 8 nakliam mahmah, Myanmar kihel


url: =Karen State, Zwekabin mualdawn pan gamdangmi khat tuaksuk in si ~ ZD :: ZOMI DAILY\nposted on 21 February 2017 at 5:32 pm Lomkholna: Myanmar, News, Sawltak\nKawlgam Karen State sung aom mualsang minthangkhat ahi Zwekabin mualdawn panin gamdangmi khat tuaksuk in si cih nungsungteng Social Media tungah hongthang mahmah hi. Tua atuaksuk pen French Tourist khat hi a, amawktuah hilo a, amahleh amah aki sihbawlnuam “Suicide” hi kici hi.\nTua France gammipa minpen Yannick Normandin kici a, akumpen 37 ahihi. Htone Aing Police Station panin thunei te genna ah hihpa pen Yangon panin hongzinkhia hi a, Kyaikto ahawhkhit ciangin Friday nitak 7pm hunpawl in Zwekabin mual hongtung hi. Mount Zwekabin adawn ah kahto in adawnsangpen atun ciangin kal 3 paiphei in lengkhia cimawk hi.\nAluanghawm zong anuai koilaitu cih kithei paklo in, kizong kawikawi hi. Saturday niciangin aluang kimupan a, singkung Pi 170 (52 Meter) asangdawn khatah na awk hi. Alu akhut akhe akawng cihte kilawigawp cihi.\nHpa-an Fire Department panin Firemen pawlkhatin khaukhung uh a, tuatawh singdawn panin kendangah aluang hamsapi takin lakhia uhhi. Tuakhit ciangin Hpa-an Hospital kipuak a, Hpa-an Social Welfare Department te’n akisam bangin hihvai tawh kisai panpih uhhi.\nHih misipa luangtung panin ID Card, sum leh innkuan te hopihtheih nading Contact Information kimukhia hi.\nSaturday nimah in Yangon aom French Embassy ah asipa ii alawmnu Girlfriend in alawmpa mangcip ci’n na zasak, Report nabawl hi. Alawmpa tawh ki thuzakna kitatcip ci’n genkhia hi. Alawmpa pen ama theihlohkal in naki sihbawlkhin tamawk hi.\nAluanghawm ngahtheih nadingin French Embassy in phalna anget laitak uh hi a, ahi zongin Karen State, Htone Aing Police Station ah avai siangnailo cihi.\n“Mount Zwekabin” kici mualdawnsang velval pen Karen State sungah gamdang mite amit ala mahmah “Premier Tourist Attraction” khat hongsuakta hi. Gamdangmi Foreign Visitors te bekthamlo, Kawlgamsung paninzong khualzinmi tammahmahta cih kiza hi. ZD Sawltak #zomidaily\nPrevious: Chin State, Mindat vanzuakna Market pen Reserve Fund tawh ki lamkikding ~ ZD\nNext: Pau ciauciau ni ~ Lian Tuang\nZIUSA Thupulakna: US gam KY State a Refugee Resettlement vai\nBang lungkham haksatna nei na hihiam? ~ David Tuang\nNigeria ah Security Forces in COVID-19 Lockdown Order palsat mi 18 kaplumta\nDimno’ Nu laikhak – 15


url: =Solomon’s throne established, 2nd Kings 2:1-46 | Bibleview\nTedim » Lai Siangtho » Thuciam Lui » » Solomon’s throne established, 2nd Kings 2:1-46\n2:13 Tua ciangin Solomon’ nu Bathsheba kiangah David in Haggith tawh a neih a tapa Adonijah hong pai hi. Tuanu in, “Thunuama hong pai na hi hiam?” a ci hi. Amah in, “Thunuam hi,” a ci hi.\n14 Tua ciangin Adonijah in, “Nang tungah gen ding khat ka nei hi,” a ci hi. Amah in, “Gen in,” a ci hi.\n15 Adonijah in, “Kumpi gam pen keima-a’ hi-in, Israel-te khempeuh in keima uk ding a lamet mahmahna uh na thei hi. Ahi zongin kumpi gam kihei-in ka sanggampa-a’ suak hi; bang hang hiam cih leh hih thu pen Topa’ kiang pan ahi hi.\n16 Tu-in nangma tung panin kong nget ding khat om hi; kei hong nial kei in,” a ci hi. Tuanu in ama kiangah, “Gen in,” a ci hi.\n17 Amah in, “Kumpi Solomon kiangah nong ngetsak ding kong thum hi. Amah in nang’ thu hong niallo ding hi. Shunem mi Abishag ka zi dingin kei tungah hong piak ding ka ut hi,” a ci hi.\n18 Bathsheba in, “Hoih mahmah hi; kumpipa kiangah kong gensak ding hi,” a ci hi.\n19 Tua ahih ciangin Adonijah tangin ama tungah thu a gen dingin Kumpi Solomon kiangah Bathsheba va pai hi. Tua ciangin tuanu a dawn dingin kumpipa dingin tuanu mai-ah a kun hi. Tua ciangin ama tokhom tungah tu-in kumpipa’ nu-a’ dingin tutna khat lasak hi. Tuanu ama taklamah a tu hi.\n20 Tua ciangin amah in, “Nangma tungah na neuno khat nget ding ka nei hi; kei hong nial kei in,” a ci hi. Kumpipa in ama kiangah, “Hong ngen in, nu aw; kong nial kei ding hi,” a ci hi.\n21 Amah in, “Shunem mi Abishag ama zi dingin na sanggampa Adonijah tungah kipia hen,” a ci hi.\n22 Kumpi Solomon in a nu dawngin, “Bang hangin Adonijah-a’ dingin Shunem mi Abishag hong ngen na hi hiam? Kumpi gam zong ama-a’ dingin ngetsak lai vet in; bang hang hiam cih leh amah ka u hi a, ama lamah siampi Abiathar leh Zeruiah’ tapa Joab pang hi,” a ci hi.\n23 Tua ciangin Kumpi Solomon zong Topa tawh kiciamin, “Hih thu in Adonijah’ nuntakna a lei kei taak leh Pasian in kei hong dawm kei ta hen!\n24 Tua ahih ciangin tu-in, kei hong kipsakin ka pa David’ tokhom tungah hong koih a, ama ciamsa bangin kei tung leh ka suanlekhakte tungah kumpi gam hong pia Topa a nungta ahih mah bangin, tuni-in Adonijah kithat ding hi,” a ci hi.\n25 Tua ahih ciangin Kumpi Solomon in Jehoiada’ tapa Benaiah sawl hi. Amah in tuapa satpuk sukin, tua ciangin amah a si hi.\n26 Tua ciangin siampi Abiathar’ kiangah kumpipa in, “Nangma mun leh nangma gam a omna Anathoth-ah ciah in; bang hang hiam cih leh na sih ding a kilawm ahi hi. Ahih hangin nangmah in ka pa David’ mai-ah Topa Pasian’ Thuciamna Singkuang na puakna leh ka pa’ gimna-ah na gimkhopna hangin tutungin nang kong that kei ding hi,” a ci hi.\n27 Tua ahih ciangin Solomon in Topa’ siampi hihna panin Abiathar hawlkhia-in, Eli innkuan tawh kisai thu Topa in Shiloh-ah a genna thu tua bangin a tungsak hi.\n28 Hih thu Joab kiang a tun’ ciangin Topa’ puanbukah Joab tai-in biakna tau kite a len hi. (Joab in Absalom pawlpih loin Adonijah a na pawlpihna hang ahi hi.)\n29 TKumpi Solomon kiangah, “ Topa’ puanbukah Joab tai hi,” ci-in a kigen ciangin Solomon in Jehoiada’ tapa Benaiah sawlin, “Pai in; amah satpuk in,” a ci hi.\n30 TTua ahih ciangin Topa’ puanbukah Benaiah hong pai-in ama kiangah, “Kumpipa in thu hong pia a, ‘Hong paikhia in,’ ci hi,” a ci hi. Ahih hangin amah in, “Hilo hi, hih lai-ah kei ka sizaw ding hi,” a ci hi. Tua ciangin Benaiah in kumpipa kiangah thu puakin, “Tua bangin Joab in thu gen a, tua bangin amah in kei hong dawng hi,” a ci hi.\n31 TKumpipa in amah dawngkikin, “Ama cihsa bangin hih in; amah satlum in la phum in. Joab in thu omlopi-in mi a thahna hangin mawhna pen keima tung leh ka suanlekhakte’ tung panin tua bangin na siangsak ding hi.\n32 TTopa in ama mawhna ama lu tung mahah tungsak kik ding hi. Bang hang hiam cih leh ka pa David’ theihloh kalin amah in Israel galkapte a uk Ner’ tapa Abner leh Judah galkapte a uk Jether’ tapa Amasa, amah sangin thuman zaw-in a hoihzaw ahi mihing nih do-in namsau tawh a that hi.\n33 TTua ahih ciangin mi thahna hangin gimna pen Joab’ lu tung leh ama suanlekhakte’ lu tungah a tawntungin hong tungkik ding hi. Ahih hangin David’ tung, ama suanlekhakte’ tung, ama innkuan tung, leh ama kumpi tokhom tungah Topa’ kiang panin a tawntung nopna om ding hi,” a ci hi.\n34 TTua ciangin Jehoiada’ tapa Benaiah paito-in amah satpuk sukin that a, gamlak ama inn sungah amah kiphum hi.\n35 TKumpipa in Joab tangin galkapte’ tungah Jehoiada’ tapa Benaiah koih a, kumpipa in Abiathar’ tangin siampi Zadok a koih hi.\n36 TTua ciangin kumpipa in mi sawlin Shimei samsakin ama kiangah, “Jerusalem-ah inn khat lamin tua lai-ah teng in la, tua lai mun panin mun khat peuhpeuhah paikhia kei in.\n37 TBang hang hiam cih leh nang paikhia-in Kidron lui na kantan ni-in na sih ding teltakin thei in; na sih leh nangma khialhna hang hi ding hi,” a ci hi.\n38 Tua ciangin Shimei in kumpipa kiangah, “Na thugen hoih hi; ka to kumpipa’ gen bangin na nasempa gamta ding hi,” a ci hi. Tua ahih ciangin Jerusalem-ah sauveipi sung Shimei om hi.\n39 Ahih hangin kum thum a cin’ ciangin Gath kumpipa Maakah’ tapa Akhish kiangah Shimei’ silate nih va tai uh hi. Shimei’ kiangah, “En in, na silate Gath-ah om hi,” ci-in a kigen ciangin\n40 Shimei dingin la khat a van vawhin a silate a zong dingin Gath-a Akhish kiangah pai a, Gath panin a silate a ciahpih hi.\n41 Jerusalem panin Gath-ah Shimei pai-in a ciahkikna thu Solomon kiangah a kigen ciangin\n42 kumpipa in mi sawlin Shimei samsakin ama kiangah, “ Topa tawh hong kiciam sakin, thupi takin nang hong thuhilhin, ‘Nang, mun khat peuhpeuhah na paikhiat ni-in na sih ding teltakin thei in,’ hong ci hilo ka hi hiam? Tua ciangin nangmah in, ‘Na thugen hoih hi; ka mang hi,’ na ci hi.\n43 Tua ahih ciangin bang hangin Topa’ tungah na kiciamna leh nang hong thuhilhin kong thupiakna zuilo na hi hiam?” a ci hi.\n44 Tua banah kumpipa in Shimei kiangah, “Ka pa David tungah siatna na bawlte khempeuh na lungsimah na thei hi. Tua ahih ciangin Topa in nangma siatna nangma lu tung mahah hong tun’kik ding hi.\n45 Ahih hangin Kumpi Solomon thupha kipia-in, a tawntungin Topa’ mai-ah a tokhom kikipsak ding hi,” zong a ci lai hi.\n46 Tua ciangin kumpipa in Jehoiada’ tapa Benaiah thu pia hi. Amah paikhia-in Shimei satpuk sukin, tua ciangin amah a si hi.\nTua ahih ciangin Solomon’ khutsungah kumpi gam kikipsak hi.\nKumpi Masate 2:13-46\nalso read: 1 Chronicles 1:1-9:31


url: =ZOMI, CIIMNUAI MI, TEDIM MI. Agelh - Rev. G.K. Dal (Pastor) - Laibu Saal\nHome > Thuluui/Articles > ZOMI, CIIMNUAI MI, TEDIM MI. Agelh - Rev. G.K. Dal (Pastor)\nZOMI, CIIMNUAI MI, TEDIM MI. Agelh - Rev. G.K. Dal (Pastor)\nZOMI, CIIMNUAI MI, TEDIM MI\nAgelh - Rev. G.K. Dal (Pastor)\nZo Kumpi ( Chou Dynasty ) BC 2027-256\nSen gam ah Chou Kumpi namang ngei-a kumpi dang khat in asuat khit ciang aa tai khia te hihang, ci-in mi tampi in gen uh hi. Chou pen tuhun ciang in Zhao ci-in Sente in khek uh hi. Jou ci-in zong agelh uh hi. Father Sangermano, F.K. Lehman leh U Theih Pe Myint in, “ Chin minam te pen Jou kumpi’ suante hi-a Zo ahi uh hi, ci hi,” ci-in P.S. Kham Do Nang in MIT pan BRE letmat ngah nading in alaibu bawl laimai 24 sung ah gelh hi. Hih Zo pen Chou, Jou, Jo, Sho, Zhao, ci-in kigelh hi.\n1992-94 sung London ah ka om-a 1993 December khasung khatvei Sia Enno ( Birmingham-a Ph.D. sin) in phone tawh hongho pih a “ Kei zong British Library ah thukan in hongpai zel ing in, nang zong Zomi nam thu kin mahmah nahihteh, vapai leteh, Zomi tawh kisai laibu pawlkhat om hi,” hongci hi. Kaciah kuan ahih ciang in, bangpi kikan manlo ding ahih hang in, kapai-a Membership Card bawl in laibu pawlkhat kava en hi. Ka kannop bulpi pen, Zomite ipiancilna koipan hipeuh mah ding hiam cihthu ahi hi. Mongolia minam, Tibet pan piang hihang, ci-in Tibet leh Mongolia tawh kisai laibu lam ka et ciang in, ei’ thu tawh kizom thei ding kamu khol kei hi. Sen tangthu lam kazong leuleu hi, Cambridge Encyclopedia of China laibu ka et leh Zomi tawh kisai aki gen ngei thute tawh kizom thei ding thu pawlkhat ka mu hi.\n2) Kwangtung ah Chiang kici ( Vietnam – ese) mimal 5,400 om in;\nCambridge Encyclopedia of China sung ah hih bang in kigelh hi, “ Sen gam saklam-a om khul tungnung kici Chou-kou- tien ah guhsia tampi kumu-a tu nung kum 18,000 hunlai pek-a mite guahsia hiding in ki ummawh hi. Tua guhsia te in Mongol minam te sun-a tulai Sen Minam te sang in atal guhnuai, a nakciang pen ciang lozaw ahih man-in American Indian-te sunzaw hi. Tua American Indian te in kum 25,000 leh 13,000 kal lak hun in Beringia leigeek tung tawn in America tung uh hiding hi,” ci hi. (Hih Beringia leigeek pen tuipi in anek ma-in leitang kizom lai-a tuapen Mikang te-in landbridge, ci uh hi. Tu hun-a America-a Alaska gam mong Asia Continent tawh kizop na munteng hi.) American Indian-te Mongolia mi ahihna laibu thum sung ziksan in Sia Gin Za Twang inzong Zomi innkuan laibu-ah nagen hi. Tua American Indian-te’ guhsia asun, guahsia te Sengam aa Chou- kou- tien khul ( the upper cave) ah kimu a, eite zong Mongol mimah cileng, ihkhul gengen pen tua hilo theilo ding hi, kaci hi.\nZo kici kammal dang khat Zomi tampi in ihnei hi. Tuapen mun genna ahihi. Zo icih ciang in mualsang dawnlam genna hi-a, aniam lam lui khat peuhpeuh tawh kinai gam leh lei mun leh mual pen Sim kici hi. Khua khempeuh in Sim lam leh Zo lam inei kim ciat hi. Zolam khuavot in, Simlam nisa hi. Tua hi-a ih tangthu-ah Ciimnuai pan in iki khenciat ciang in kimkhat Baalzang-ah teeng uh-a mundang aa teeng te in Baalzang mun-a teng te Zote naci uh-a tua pan in Zote namtuam hongpiang hi. Zote’ pu Zo ahih man a Zote kici hilo in, amun mintawh kilo ahi hi, ci-in kigen hi. Zomi khempeuh Zo ih hih hang in Zote pen Zomite’ pianna innpite hituan lo hi. Tua hi-a tu-a Simte akici te zong Zomi hilo a, Simlam ah teeng ngei uh ahih man-in Simte kici uh ahi hi. Simte pen apu’ min hilo hi. Khat vei Kawlpi khua ah teeng Zote khat in namdang sungpan mo api hi. Mo khalam pan innteek thusung pa in “ Ka tanu uh Zote bangkua ah kongkhak uhciang in midang namdang lak ah hongkha hilo in ka innpi uh ah hongkha ka hi uh hi,” aci hi. Hihpa in Zote leh Zomi thei khial ahi hi. Zote pen Zomi ahih hang in Zomite’ innpi hituanlo hi.\nTu-in Zomi ihkicihna thu hial bawlleng, Chou (Jou) kumpi nam taktak hileng Senmi te tangthu sung ah, Chin Kumpi in Chou Kumpi azawh ciang in kimkhat khanglam suan in tai uh hi, ci-a ciapteh na munkhat bek ah omleh kilawm hi. Israel’ sun Joseph’ min nophuahna “Jo” tawh kilo, Zomite hileng, uisa leh vaksa duhbel in nei-in vokpi tawh innsung pi dawi, Pusa thoih keileng kilawm kasa hi. Sengam khul tungnung (upper cave) ahi, Chou-kou-tien minpua in Chou pen Zo suak-a Chou-kou-tien pen Zokhawcin ci-in Zokhawcin pen asawt ciang in Zo bek lo in Zo akici hiding hi. Tua ahih keileh zong, khul pan piang hihang, ihcihcih pen Zokhawciin khul hihpelmawh ding hi. Tua Zokhawciin pan piang Zomi ihhih keileh, tuni dong mah-a Sengam-a aomlai Yao pan kizom-te Ihi ding hi. Tua ahih ciang in Zokhawcin a piang Zomi ihi ding a tua ahih keileh Sen-a aomlai Yoa mite tawh kizom Yao pan Zomi kici ahi ding hi.\n1959 kum a Peking: Foreign Language Press pan akisuahsak “ An Outline History of China” laibu sung a Tung Chi Ming in agelh thu hong nusia sa Rev. Hniar Kio in CACC, Journal 1996 laimai 47 ah: “ BC zabi 7 hun in Sengam khen 7 in kikhen hi, tua te in Han, Chou, Wei, Chow, Yeu, Chi leh Chin ahi hi. BC 246 ciang in Chin gam ah Yin Cheng kici mikhat hongkhang in athahat pen asuak hi. BC 230 kimpawl in gamkhat khit gamkhat sim in zo-a, BC 221 ciang in tua gam 7 teng a-uk khin hi. Yen Cheng in a Kumpi gam min Chin Shi Huang Ti, aphuak hi. Sen tangthu gelhpa khat ahi a, Kenneth Lautorette in “ Kham” acihna hi, aci hi. Shi cih pen amasa pen ahih keileh akhat na cihna hi-a Huang Ti pen milian, cihna hi. Tua hi-a Mi lian masa Kham Kumpi cihna hi. Hih hun pen A masa Chin Kumpi hun ahi hi. Hih hunsung in Sengam Kulhpi (taap), ( The Great Wall) kiciang hi. Tai 1500 sau hi. Shangyong kici upadi khauhtak bawl in thuzui lo mite tho ah khum h.\nChiang minam sung pan a cii tawmdeuh ahi, Yao minam te in Shenshi leh Kansu nisuahna lam teng la-in Chin Ukpi Nihna ( Second Chin Dynasty) apiang sak hi, ci-a Kenneth Chi Ming laibu mai 85 sung aa kigelh Rev. Hniar Kio in ana gelhsawn hi.\nAD kum 399 ciang in lokho pawl in langpanna piangsak in kum 4 sung bang abuai khit ciang in nisuahna lam-a Tsin gam pan General Liu Yu in Yen gam sim aa Chin Ukpi Nihna ( Second Chin Dynasty ) abei hi. AD kum 420 ciang in General Liu Yu in Sung Ukpi ( Sung Dynaty ) apiangsak hi. Chin Ukpi mite khanglam ah kikhin uh hi.\n1974 kum in leisung to-a tangthu kan ( Archeo Logist ) bawl in Chin Ukpi Masa, Chin Shi Huang Ti’ ukpihuang ato hi. Tua munpen “ Xian” ci-a Peking pan tai 550 gamla hi. Ukpi innhuang pen tai 21 kikot ( 21 sq. miles) azai hi. Leisek han kibawl hansung ah guahsia luang tulgiat (8,000) kimu hi. Tuate pen Ukpi ( Kumpi) inncing te’ luang ahi hi. Zomi te mahbang in puanza bet in ( puan aak-in) a silhlim in kimu hi. ( Zomite in puan-ak ineih ma-in puanza I lenuai langkhat pan iliang langkhat ah vetin kisilh aa, tuapen puan aak ( aak pen eusak in kici hi.)\nBritish Library ah tangthu kan in kapai lai, 1993 December 24 ni-a kasim khak D.G.E. Hall in agelh “ A History Of Shouth-East Asia bu laimai 156 sung ah: Tibeto- Burman paunam azang mite akitheih masakpen na mun in Tibet gam nisuahna saklam leh Gobi Desert kallak teng ahi hi. Sente’ laigelh masak tesung ah Sengam nitumna lam-a tuu le keel khawi minam ahi Chiang mite ateng hi, ci-in kigelh hi. Luce in ( Burmese) Kawlte’ piana pilehpu te, tua Chiang mite sung ah kimu theiding hi, ci-in angaih sun hi. Tua mite, Sente in dawi biakna-a gawhding in abeng zel hi, tua launa-in Tibet nisuahna saklam ah abu uh hi. BC kum 1,000 lai-in Sengam ukpa Tsin in amau te bawlsia ahih man in tampitak khanglam zuan in atai uh hi.\nAmaute in N’mai Hka leh Salween kal lak kuam tawn in Kawlgam ( Burma) alut uh hi. BC 832 kum-a Nanchoa kumpi in Pyu Kumpi asuksiat khitdeuh a Kawlgam lut uh ahi hi. Tua mite Kyaukse kuam Myttha kim teng ah khua 11 pha-in abusa uh hi. Amau te in Monte’ tungpan tuila-a lokhawh zia athei uh hi. Mualtung pan hongpai hi uha, a honpi lakpan kikhen khia-in khanglam zuan uh ahi hi.\nChittagong-a Zomite, Khyang kici hi. Shan leh Rakhine mite in Zomite, Khyang hongci hi. India ahi-a Zomi ahi zong in Khiang te beh aom hi. Zanggam Zomi ( Asho Chin ) sung aa Sangmang sem masa pen Francis Masen in 1837 kum in Chyeng numei khat tui ka phum hi, ci-in aciam teh hi ( Robert G. Johnson, History of American Baptist Chin Mission Vol.1 ). Kachin-te in Khang hongci uh hi.\nProfessor Luce in Chin kici kammal pen Kawlte in “Lawm” acihna “Tu-nei-chin” pan hongpiang hi, aci hi. ( Chin Hills Linguistic Tour, laibu mai 26). Tua bang in ci-in cileng, “ Lawm aw,” cihna ahi, Kawlpau, “ A Chin” cih kammal pan hongpiang hi cileng kinaih zaw lai hi.\nDr. Lehman in Chin cih kammal pen Kawlpau hi, “ Bawm” cihna hi. Kawlgam laizang ah I omlai-in Bawm in van kipua ahih man in Kawlte in “ Heih! Bawmpua pa” ci-a hongsap napan piang hi, aci hi.\nTu-in Chin hong kicihna thu hial bawl leng, tua Chin kumpi namte hile hang, ei Zomite sung ah namkhat beek in, “ Ko Chin kahi uh hi,” aci omleng kilawm hi. Tu-in ahih leh, Zomi akici khempeuh sung ah namkhat beek in “ Chin kahi uh” aci khatbek I om kei hi. Tua mah bang in Jin pan piang Chin hiding hileng Jin pen mihing ( Pasal) cihna hi-a eibek in mihing cihna ngahtuam ding ihiam? Kawlte in bawm cihna Chin cihte, lawm cihna Tungechin cihte, a-chin cihte in phuahtawm ahiding up huai zaw hi. Cin Hil pen Chin Hills suak hi cihzong kilawm sakna hideuh hi. Chiang pan lawhkhial paumawl Chin hongtung hile kilawm pen hi Shouth -East Asia tangthu Siapa D.G.E. Hall in agelh thu in eite ihih ding naih pen hi. Ahih hang in Chiang pen Sente’ honglawhna hi-a ei ihki lawhna hilo hi. Hi mah leh zong Khiang te akici te hiding in up huai hi.\nTu-in Ciimnuaimi I kicihna tawm sut ni. Kua suan kua khak hi-in koi peuhpeuh pan piang hi taleng, tu hun a Sengam pen China a kicih ma lim tanglai in Sengam ah ki-om cih pen siksan thu tampi om hi. Tua pan in Kawlgam ilut pen isul I kan siangkik zawh nail oh hang in, a thuman a hi hi. Khampat le Kawlpi ah teng ngei I hina kinial thei lo hi. Tua tangthute I sut kei ding hi. Zanggam pan Khamgam I kaina ah lam tuamtuam zui-in kimkhat Ciimnuai kitung hi, I ci hi. Ciimnuai tung ung, ci-a Ciimnuaimi tangthu anei khempeuh Ciimnuaimi ihi hi.\nAhih hangin nidang lai-in Ciimnuai I kicih hun taktak om ngei lo in ka thei zaw hi. Dawisa siampite in ahi leh dawi thawih-a kha asap ciang inn Ciimnuai pan in pan a “ Ciimnuai-a mi” cih tawh panin tuna bana khua min teng lo in kha sam uh hi.\nSia Thawng Kho Hau in Zo Khang Simna Laibu, Part I, 1955 kum in a bawl laimai 2 na sung ah: “ Timnuai khua pan aa, Sizang khua-ah tengtu, ti-a lam pui, Suantakte pata Ngengu tawh a pata in lam apui hi. Suantak sia, Sizaang khua kiti, Saizang khua tawh kinai, Saizangte buzung thang hi a, ta sungah a thi hi,” aci hi. Tua ahi ciang in Sihzang pen Saizang-a sih omna sak (deek) tu laitak-a Saizang buzung khang hi a tua sih saklam zang ah teng ahi man-in Sihzang kici ahi hi.\nVangteh pen Sengam Zo Kumpi hun a kizang kammal “Wang” pan piang hi-a “minthanna” cihna hi, aci bang om hi. Tua hileh Vanglai, Vangva cih khuate zong Sen pan I ken hiding hi. Khua minte atam zaw, a mun mintawh kivawh hi-a, hih “Vang” cihpen sing min maw, mun min maw hizaw ding hi. Vangteh khua thu ah tua “ vang” kammal nei om ding hi. Tu hun a Vangteh mi akici khempeuh in Khumh-nuai khua ahi nan a bulphuh zaw hu hi. “ Khumh ii nuai-ah, Song in khua vas a Munzang lah dawh-in taam e, Tu suan in tang sial a sun,” ci-in khuasat lapi nei uh hi. Tuamah bang in, tuni dong laphuak te in, “ Mimbang pianna Khumtui vangkhua ngailo bang tuang nusia’ng e,” a ci uh hi. Vangteh aki cihcih hang in, “ Tehtui vang khua” kici ngeilo hi. Ka gennop thu in Zomite Senggam pan paikhia I hihna, tangthu kan leng bul semsem-a ahi hang in I khua minte ahi leh Khamtung a mun leh mual mite, sing le suangte bulphuh a ki phuak hi, a ci ka hi hi. Tu hun-a beh min hi lo, minam min tuamtuam tawh I kilawhnate pen Sengam pan I ken minam min hilo in,Ciimnuai pan kikhen khit a piang tawm ahi hi. Tua ahi man-in Ciimnuai I tun in minam piang nailo hi. Nam khat bek in I om hi.\n4. SUKTEMI, SIHZANGMI,KAMHAUMI\nGuite Khang tangthu bawlcilna 1986 sungah Tedim khuasat Pu Gui Mang hi a gamvel a ciah ciangun, inn ngak te in, “ Na gam vel uh ahoih hiam?” ci-in na dong hi. Gamkuante in “ Hoih zawzen: A tui naleng hoih kisa in tedimdim aci hi” Inn ngakte in, “ Tua ahileh amin leng Tedim iphuak kei diai” ci a Tedim kici hi. Tua a tedimdim tui pen vansangdim bual hi a Tuidim zong kici hi. Tua ahi man in B.S. Carey le H.N. Tuck in Chin Hills thu a gelhna ah Tuidim or Tiddim na ci hi. Pu Lam Mang leh Pu Thang Go-te unau tagah in Tedim pan apu Manlun innpite bel uh hi. Hun khat ciang in Pu Thang Go, Lamzang ah hong mangkik hi. Pu Pum Go khan ciang in Tedim ah kikhin kik hi. Kim le pam teng simin Tedim gam piangsak hi. Pu Mang Sum khan ciangin gal huhau-in Mualpi khua zuan hi. Kimkhat in Sim lam zuan in Khumh nuai kha asat hi. Carey le Tuck in, “ Hih khua mite, Guite hi-a Manipur ah abehte uh a zui lote hi,” ci-in a ciamteh hi. Tedim khua a ngak laite in Pu Kam Hau manglak uh-a Pu Kam Hau khutsung hongtung hi. Ukpi ki-ukna hun hi-a, Sihzang, Sukte, Kamhau ci-in uk thum in iki-uk hi. Mikang hong khan ciangin tua uk thumteng Vuandok khat hong uksak a Tedim ah zum a phut hi. Tua hun a kipan minam thum teng minam khat isuak a Tedim-mi ihi khin hi.\nTedimmi I hih khit ciang in Tedim pau azang I hi hi. Tedim pau hong pianna 1985 kum a Cope Diamond Jubilee Laibu sung ah “Khuangzang veng ah Thado pawl (TBA leh MCH kallak), Seekzang vengah Vaiphei pawl ( Sakollam Sangpi nuai), tu laitaka Khualai veng ah Teizang, Dim le a dangdangte teng khawm uh a pau namtuam khat hong piang in tu hun Tedim pau ahi hi,” ci-in gelh hi.\nTedim Lai ( Zolai) Simbu bawl nading in Cope Sangmangpa in ‘kua kam kua pau kithei kim pen hiam’, ci-a a kanna, kikhop sama aki hosaknate a gelh hi. Tua sung ah Sihzang kampau, Thado kampau, Zote kampau le Paite (Guite) kampau teng khawm in kihosak hi, cihthu zong a gelh hi.\nTua ahi man in Tedim gam I cih ciang in tu hun a Tonzang gam le Sihzang gam ahuam hi a, tua mah bang in Tedim mi icih pen tua gam-a teng khempeuh cihna ahi hi. Tua Tedim-mi khempeuh te kamsawi, awsawi, tuamtuam a gawmna kamtuam hong piang pen tu-a Tedim pau ahi hi. “Tedim pau Eima Pau” ahi hi. A tengkhawm teng tung pan Tedim pau hongpiang hi. Tu in Khuano pau, Vangteh ( Guite) pau, Dimpau, Sihzang pau, Valpau, Phaileng pau, Saizang pau, Teizang Pau, Tedim pau I cihte a aw suah le mal khatkhat peuh ki lamdang bek hi a, pau nam tuampi a sehtak ahi kei hi. Ciimnuai khit a piangtawm awsuah le kammal hi a minam tuam I hihna ahi kei hi. Gentehna in Ruah, guah,nguah,vuah cih bang in ki lamdang toto in, Tedim gam sung ah Gui le Vui bang, koi zaw hiam a man zaw cihding hamsa hi. Khivui,khigui,sigui,sivui, kici kawikawi hi. Hong nusia sa Sia Hau Go le Sianu Cing Khaw Vung kihona kigen ngei-ah: Sia Hau Go “ Gui ahi leh nang min bang Cing Khaw Gung hi ve,” ci. Sianu’n zong, “ Vui ahi le nang min zong Hau Vo hive, ci hi” ci-in ki gen hi. Ka gennop thu ah “ I kilamdan nate sutsut lo in, I ki batnate holimna-in neihding ahi hi.”\nZomi-a piang, Zokhawcin khul, pan piang-a\nCiimnuai mi teng, Ciimnuai khul beel I hi hi.\nTedim mi teng, zingvai hawm khawm I hi a,\nKinai kei leng I teng khawm hial, kei ding hi.\nTua hi-a pu le pa ngeina bang in zaideih awi leng:\n1. a) Mim bang pianna, khua bang sut leng,\nZokhawcin khul, hi ci’ng ei;\nb) A gam zilza, dai bang nawk a,\nGamsa bang taa, hihang e.\n2. a) Mual zatam kal, Mizo vontawi,\nCiimtui ah um, bang khawl e;\nb) Um bang khawl khawm, sa bang taa khawm,\nZingvai hawm khawm te hi e.\n3. a) Sing dang hi ci’n, hemlam maimit, kisuan lo vua\nTunsung khat-a, lamh puan zawng hi hang e;\nb) Hanlung ciam vua, ciin le ka tuai, mi za lai-ah,\nNgosai bang lang, leng ci’ng e.\nTedim BEHS No.1 Sangpi, GOLDEN JUBILEE MAGAZINE\nLaimai 308 - 315.\nZomi eLibrary / Laibusaal hanciamna tawh aki tei/type kik ahi hi.\nItem Reviewed: ZOMI, CIIMNUAI MI, TEDIM MI. Agelh - Rev. G.K. Dal (Pastor) Description: Rating: 5 Reviewed By: Cinpu Zomi


url: =Thusuah & Thusuak (Linguistics) :: ZOMI DAILY\nposted on 10 December 2014 at 10:40 am Lomkholna: Article, Dalsianhung\nZomi sungah atuam vilvel a i it mahmah khat ahi, U Lengtong Kam Khen pen ciamnuih siambek hilo in, lungsim picing mahmah khat zong ahihna Malaysia hong pailai in, ka kiki hona tungtawn uh panin ka theikhia hi. “Khuasiam Pawi” ci in, Jubilee khat Yangon ah hongbawl a, Dr. Do Suan Mung, Dr. Gin Khan Khual, Pa En Khan Gin cihte pahtawina pia giap mawk hi. Hibang nasep hoih pen ama’ “Thusuak” tawh gamtang a nasep ahihi.\nKhua kipawlna tanzil, minam kipawlna tanzil, gamkhat kipawlna tanzil leh leitungbup mun tuamtuam pan thupiang khat peuh kamuh banga\nkong pulak khiat pen”Thusuah” ka hihi. Thu khatpeuh isuah ciangin, ahibang lian sanga hoihzaw dinga ipahtawi/pehtawi pen pawlkhat ten deih hetlo uh ahih manin, “Thusuah” zong kidop huai mahmah thu ahihna kathei hi.\nZomi Philosopher khat ahi, Rev. Nang Khaw Thawng (Job Thawngno) in, “Thaumuk sangin Laikung lauhuai zaw hi,” ci ngeu zen hi. I phul khak hun hong tunma in tua dalsianhungthu ngaihsun leng minam sung cidamna leh kilemna hidingin ka lamen hi. Sia Job Thawngno tungah zahtakna lianpi kapia phapha hi.\n“Thusuak” le “Thusuah” khiatna khensiam ding deihna tawh,\nPrevious: Lungdambawl Thu laigil – 6 ~ Khaibawi\nNext: A Lamdang Siangthopumpi Kilahna


url: =USA Indianapolis ah Kawlgam Chin nupi khatin ata 36 vei sat :: ZOMI DAILY\nposted on 1 September 2016 at 4:30 pm Lomkholna: Myanmar, News, Sawltak\nUSA, Indianapolis State sung aom Kawlgam Chin nupi khatin ata kum 7 bek aphapan khatpen puanphona puankhai ciang tawh anungah 36 veitak sat cih US thuthang tuamtuam in lamdangsa in genkhia uhhi.\nTua Chin nupinu in hihbang in ata asatna pen Laisiangtho tawh kituak in athu hilh hi ing cihi. Laisiangtho Paunak 13:24 sungah “A ta a tai nuamlote a ta mudah hi a, a ta a itte in limtakin thuhilhin a tai hi.” NIV sungah “Whoever spares the rod hates their children, but the one who loves their children is careful to discipline them.”\nTua Chin nupinu minpen Kin Park Thaing kici minnei khat hi a, kum 30 gualpawl ahihi. US gamsung ah Refugee tawh atung khatmah ahihi.\nCourt Document sungah aki ciaptehna ah hih thupiang pen February 03 ni hi a, hih nupinu in atapa pen thumanglo ahih manin Coat puankhaina ciang tawh asawt ahihi. Hih atapa banah adang tanu kum 3 aphapan khatzong nei a, atapa gamtat hoihlote atanu tungah aki lawhkhakding patau ahih manin Pasian thutawh kituak in athuhilh cihi.\nAnu in asatgawp khitzawh ninih khitciang in sanginn ah asangsia khatin tua nuapangpa pen anung akhuttawh azutsak leh na savat ahih manin tuapan in asangsia te’n thei uh a, palik te kiangah Report abawlpah uh cihi.\nRiley Hospital panin siavuan te’n etcianna bawl uh a, anungzang kisatna asimsim uhciang in 36 veibang liamma om cimawk uhhi.\nNupinu ii genna ah kopen Kawlgam panin hongpai hi in, Kawlgam ah hibang in tate thuhilh in akisat mah hi. Tuaban ah Christian kahih manun Pasian thu azuihding deihsakna tawh Laisiangtho tawh kituak in kasat hi ci’n genkhia hi.\nHi vai tawh kisai nupinu pen October 19 niciang thukhenzum ah ki paipih kikding cihciang kiza hi.\nBang cibang in thu hongki khenmawk tam? Kawlgam ah Pasian bia veve, Laisiangtho asim veve, hidan in tate ki satgawpsam ahia mate guai… ZD Sawltak #zomidaily\nPrevious: Migina ~ GS Pau\nNext: Bahrain Prime Minister in azi’ luanghawm km.12 puapa huhna piading\nKuala Lumpur khuasung Monorail “four-car train” te tawmvei ki khawlsakphot\nPaunak thupil pawlkhat


url: =Pu Cin Sian Pau (Thalmual, Buansing, kum 65) in hong nusia :: ZOMI DAILY\nposted on 14 August 2014 at 9:17 am Lomkholna: Dahpihna, News, Thalmual, Zomi\nDear Khuapih akuamapeuh….\nGinneih hetlopi in ka U Pau, Pa Cin Sian Pau kum(65), Buansing beh in Aug/13/2014, kawlgam 6:00PM hun in a teengna Sialthawzaang khua pan hong nusia cih innlam pan kazakha a, amah pen nungdeuh mahmah in a damlotna atuamtuam hanga zomite khuapi ahi Lamka, INDIA ah a va kibawl hi-in, tawlkhat sung kakihokha uha, Lamka ka ZATO PI zuat nate uhzong lungkim mahmah inghei ci in innlam a vazuankik uh hiven, sawtvei hong dampih nawnkeimawk si e maw. Lamka aom sung ka kihopihna uhpen a nunung pen hong hita mawkei maw.\nHong nusia Pa Cin Sian Pau pen ei khangno atamzaw in i theihna dingin tuulai MALAYSIA a om, Pyidawtha Innkuan Malaysia, President, Sia Tual Suan Mung (Sia Mungtawng) i a it mahmah a pianna a PA hi-in PYIDAWTHA KHUA ah a tualteeng mahmah innkuan hi uha, Pasian piak ta nganei in a vekvua PDT tualsuak vive uh ahihi. Sialthawzaang khua ah inn mun lo gam zaaipi nei uh a, 2004 kum kiim akipan Sialthawzaang khua ah a innkuan un omden zaw uhhi.\nPasian hehpihna tawh ata teteng un gualbaan in Pasian thupha sang vive hi uha, a innkuan un Pasian a dingin a kipiakhia, amaa na mah asem vive uh ahi uhhi. PIM President Pu Sia Mungtawng leh sanggam teteng aw bangmah tawh na tehtheihlot uh ahi, na pianna na PA hong nusiatna hangin ka nupa un kadah mahmah uha, aihhangin dahna kawmkal ah Pasian a it, a zahtaak mahmah PA neikha naihmanun hampha kongsa mahmah uhhi.\nEi Christian ten i up, i muan ahi, i biak PASIAN ii theihpihlot in na khempeuh apiang bangmah omlohi cih i theihciatmah bangin U Pa i a nusiat a Zi, U Dim leh ata teteng Sia Mungtawngte unau teng i a it mahmah ahi a pianna PA in leitungah sauveipi hong dampihlai leh cih i lunggulh mahmah lai hangin PASIAN in ama geelna hun leh nite atung hita hi cih telsiam in PASIAN khiang mahah thathak a lakik zong dingin hong lamen ungh.\nTuuhun tuulai in na omna mun vuah lungleng khuangai leh khitui naptui tawh om dingin kong lamen uha, ko nupa in zong no innkuan mah tawh a kibang in kong lunglengpih, kong khuangaihpih, leh kong dahpih mahmah ciat uhhi cih hih lai tungtawn in kong theisaknuam uhhi. A lungleng, a khuangai, leh khitui naptui tawh a om akuamapeuh tungah huhpa Kha Siangtho in mimalkim hong hehnemciat tahen cih ka omna uh pan Pa Pasian tungah thu kongngetsak uh hi.\nHong nusia Pa Cin Sian Pau(kum 65) pen hong nusia sa Pu Luai Khaw Hau leh Pi Don Ngaih Ciin sung piang lak pan a tapa nih na hi a, a pianna anu leh apa zong Pasian thupha sang mahmahte hi uha leitung ah kum 90 val kiim tuakbang hong dampihkhit uh ciangin ata teeng, atu teteng leh atu sawn teteng nusia in Pasian in a nuntaak nate uh hong laaksakta uh ahi uhhi.\nHong nusia Pa Cin Sian Pau i suahpih unau teng….\nPa Thang Deih Sut\nPa Cin Deih Khup\nPa Do Khen Thang\nPa Langh Pau\nNu Gin Do Niang\nNu Cing Man\nNu Zo Sawm Cing\nNu Dim Khan Za Vung\nNu Dim Deih Lun\nNu Thang Deih Vung\nNu Cing Lam Zo\nHong nusia Pa Cin Sian Pau te Innkuan teng….\nPa Cin Sian Pau leh a zi Nu Thang Khan Dim sung suak tateng…\nSia Hau Go Thang (Church pastor, Paangpi Adventist Church, Kalay & Principal of Paangpi Adventist Seminary), a zi, Sianu Don Khan Mang, tapa 4 nei, Kawlpi\nNu Cing Nuam Vung (w/o Pau Sing), tapa tanu 5 nei, Sialthawzaang Khua\nNu Niang Ngaih Lun (w/o) Pau Deih Piang) tapa tanu 4 nei, Sialthawzaang Khua\nSia Tual Suan Mung (Church pastor, Kualalumpur Adventist Church(zomi service)), and ( President, Zomi Innkuan Malaysia)(MALAYSIA), a zi, Sianu Cing San Nuam leh a tanu Ruth(USA)\nLia Cing Sian Nuam (Spicer University, Puni, INDIA, Education major kum li na.\nNomau mah tawh alungleng, a khuangai khawm…\nPa Pau Khan Khai & Nu Niang Sian Nem\nPrevious: Numeite kikep dan ding :: (Misiam te genna hi)\nNext: Zomi Christian tetung laikhak


url: =Leitang Tawlngakna | Storacles of Prophecy | Amazing Facts\n| Leitang Tawlngakna\nHih ih leitung akibawl cil-in na khempeuh avekpi iin hoihkim hi. Mihing, ganhing, singkung lopa te avekpi-in kilem dimdiam uh hi. Ahih hangin mawhna hong lut khitciangin, na khempeuh kikhel ma-ang hi. Mihingte in ganhingte sa hong ne uh hi. Ganhingte zong amau leh amau hong kine ta uh hi. Lingkung leh thanglingkungte munci tengah hong po ta hi. Mawhna hangin hih leitung zong hong kisamsia hi. Pasian in Cain tungah gena, “Lo na khawh ciangin nang adingin na hong piangsak nawn lo ding hi.” Piancil 4:12. Tua manin Topa in Isreal mite kiangah na leitangte uh kum sagih sialin tawlngasak un ci hi (Paikhiatna 23:10, 11).\nTua hi leh leitang hong thaksuak kik iin tua atawlngak sung a piang ansangte pen mizawngte ading hi ding hi. Ahih hangin Pasian mite pawlkhat in hi sawlna pen awlmawh loin mang nuamlo uh hi. Tua ciangin adahhuai mahmah thukhenna hong tung hi. Babylon kumpipa Nebuchadnezzar hong pai-in amah alangdo khempeuh hong that hi. Tua lo teng khempeuh kham khuapi Babylon ah ciahpih hi. “Sabbath ni lungdamna ni ci-in hong tan kik masiah uh Isreal gam pen dai-in kisia a, aleitang in Sabbath tang hithiat hi.” 2 Khangtangthu 36:21. Kum 70 hong cin khitciangin, anungta lai tengin Jerusalem lam kik dingin Canaan gamah hong ciah kik uh hi.\nTu-in Zeisu khaicii tuh hong gupkhiat lungdamna thu kitangko khit zawh kum 6000 sawtta hi. Laisiangtho in “Pasian adingin ni khat pen kum khat, kum khat pen ni khat tawh kibang hi ci hi.” 2 Peter 3:8. Hih leitungah anla dingin Kumpipa Zeisu in sawt nawn hetlo-in hong pai kik ding hi. Pawlkhat te ahih leh hong paina vangtang in kaplum dinga, acianlai teng ahih leh Ama kham kumpi gamah hong ciah pih ding hi. Tua khitciangin hih agim mahmah alui leitung in kum 1000 sabbath tangin tawlnga hithiat ding hi!\n1. Kum 1000 kipat nadingin bang piang ding hiam?\nMaangmuhna 20:4, 5. Tua ciangin tokhom tungah a tu mi pawlkhat ka mu a, tua mite tungah __________ ding aana a kipia ahi hi. Jesuh thu a genna leh Pasian thu hangin a kithat mite' kha zong ka mu hi. Tua mite in ganhing ahi a, a lim ahi zongin bialo uh hi; a taltang uhah ahi a, a khut tung uhah ahi zongin ganhing ciamtehna neilo uh hi. Amaute hong hingkik uh a, Khrih tawh kum tul khat sung ukna aana a neikhawm uh hi. Kum tul khat a cin'mateng a si dangte hingkiklo uh hi. Hih pen sihna panin thawhkikna a masa ahi hi.\nMangmuhna 20 sunga kum tulkhat pen millennium kici hi. “Millennium” cih in Latin pan kila kammal nih kigawm hi a, “milli,”akhiatna in “tulkhat”cih nahi a, “annum”akhiatna in “Kum” cih na ahi hi. Zeisu nih veina hong paina leh, misiangthote thawhkikna te in Kum tul kipatna lim hipah hi. Khang tawntunga misiangthote khempeuh(“siangtho leh thupha” ngahte aw, ci-a agen aneu 6) ah tua teng khempeuh thawhkikna masa ah hong thoto ding uh hi.\nKorin Masa 15:51, 52. Kuamah kim in a theihloh thusim khat na ngai un. Eite khempeuh a si khin ding ihi kei a, thakhatthu-in a kikheelvat ding ihi hi. __________ nunung hong gin' ciangin mitphiat kikal sungin i kikheelpak ding hi. Bang hang hiam cih leh __________ hong gin' ciangin misite a sithei nawnlo dingin hong tho ding a, i vekpi-in i kikheel ding hi.\nFilippi 3:21. Amah in na khempeuh ama khutnuai-ah koihna-in a zat vangliatna mah tawh a ginalo i leitung pumpi pen ama-a' mah bangin a minthang pumpi tawh hong kheelsak ding hi.\nThesalonika Nihna 2:8. A khamcippa a kilakkhiat khit ciangin A Gilopa hong kilang ding a, Topa Jesuh hong pai ciangin tua A Gilopa mutlum ding a, vanglian minthangin hong kilatna tawh a maimangsak ding hi.\nMaangmuhna 16:18, 20, 21. Tua ciangin khua hong phia-in, a ging lianpi hong om a, van hong gingin nakpi takin zin hong ling hi. Zinling khempeuh lakah a husia pen ahih manin mihing a pian'zawh hihbang zinling omngei nailo hi. ... 20Tuikulh khempeuh mangthang a, mual khempeuh maimang hi. 21Gial golpipi, khat ciangin tawi sawmthum val a gik, van panin mite tungah hong kia hi. Tua gimna nasialua ahih manin tua gialte hangin mite in Pasian a samsia uh hi.\nMaangmuhna 20:1, 2. Tua ciangin vantung panin vantung mi khat hong paisukin, kuahawm thukpi hon'na tawhtang leh sikkhau khainiang golpi khat a tawi ka mu hi. Amah in tanglai gulpi, Dawimangpa ahih kei leh Satan zong a kicipa manin kum tul khat sung a hencip hi.\nJohan 5:28, 29. Hih thu ka hong gen ciangin lamdangsa kei un. Han sungah a om misi khempeuh in ama aw za-in, han sung panin a hong paikhiat uh hun hong tung ding hi. A gamtat hoih mite pen a nungta tawntung dingin hong thokik ding uh a, a gamtat siate ahih leh mawhsak thukhenna a thuak dingin hong thokik ding uh hi.\nMaangmuhna 20:5. Kum tul khat a cin'mateng a si dangte __________ uh hi. Hih pen sihna panin thawhkikna a masa ahi hi.\nIsaiah 24:1. En un, Topa in leitung hawmsuak sakin gamkhing suaksak ding a, amah in lei maitang __________ gawpin, a tunga a teng mite thehthang gawp ding hi.\nJeremiah 4:23-26. Leitung ka et leh limlemel neilo a, vantungah zong khuavak omlo hi. Mualte ka et leh kiling damdam uh a, mual neute kileh kawikawi uh hi. Ka khuadak leh mi khat beek ka mu kei a, vana vasate zong a leengmang khin uh hi. Ka et leh, logam leihoih teng sehnel gam suakkhin a, Topa' mai, a hehna lianpi mai-ah, khuapi khempeuh kisia khin uh hi.\nJeremiah 25:33. “Tua ni-a Topa' thahlup mite' luanghawmte leimong khat panin mong khat dongah a kithehthang ding uh hi. Amaute kuamah in a kah kei ding uh a, kikaikhawm loin, kiphumlo ding uh ahih manin leilakah ek nusiatin a kinusia ding uh hi.\nZeisu nih veina hong paina hangin zinling leh gialpite in hih leitung susia ma-ang iin amialpi iin kinusia ding hi. Leitung dim iin misite kithehthang ding uh hi, amaute kuamah in kah lo ding hi, ahang in mihing khat beek om nawnlo hi. Misiangtho teng khempeuh vantungah om uha, migilo khempeuh si uh hi.( Abehlapna “Mong neilo Kawhawm” cihna ah en in)\n5. Kum 1000 sung misiangthote koi ah om dinga, bang sem ding uh hiam?\nJohan 14:3. Kei va pai-in note' omna ding mun ka va bawlkholh khit ciangin keima omna munah note na hong om theihna dingun note a hong la dingin ka hong paikik ding hi.\nMaangmuhna 20:4. Tua ciangin tokhom tungah a tu mi pawlkhat ka mu a, tua mite tungah thukhenna ding aana a kipia ahi hi. Jesuh thu a genna leh Pasian thu hangin a kithat mite' kha zong ka mu hi. Tua mite in ganhing ahi a, a lim ahi __________ bialo uh hi; a taltang uhah ahi a, a khut tung uhah ahi __________ ganhing ciamtehna neilo uh hi. Amaute hong hingkik uh a, Khrih tawh kum tul khat sung ukna aana a neikhawm uh hi.\nKorin Masa 6:2, 3. Pasian' mite in leitung mite' thu a khensakzaw ding ahihlam theilo na hi uh hiam? Note pen leitung mite' thu a khensak ding na hih uh ciangin tua bang thu neute khen theilo lawmlawm na hi uh hiam? Eite pen vantung mite' thu nangawn a khensak ding ihih lamtak theilo na hi uh hiam? Tua ahih manin hih leitunga no' thu neuneute leltak na khentheih zawk kan ding uh ahi hi.\nKum 1000 khat sung misiangthote in vantungah om ding uha, thukhenna sem ding uh hi. Kua in gupna ngah dinga kua in ngah lo ding cih thukhen ding hilo hi, ahangin Pasian in akhensa ahi hi. Amaute in Pasian khensatna sa akipsak ding uh ahi hi. "Na thukhenna kician mahmah hi" Mangmuhna 15:4. Midikte thaman maan tak-a apiak mah bangin mawhneite thaman daan zong ahi banglian mahin pia ding hi (Mangmuhna 22:11,12). Hih thukhenna pen midikte phattuamna ding hi. Gentehna iin, nang vantung gam tung dingin na muan na Pastor pa in vantung hong tung kei henla, minsiatna leh gamtat hoih lohna nei hi kici leh, na lungkim nadingin hong kihilh kul ding hi. Vantungmite in aciaptehna laibute uh hong lem iin hong lak ding uh hi. Hih thukhenna aman khitciangin, mite khempeuh in Pasian pen itna leh hehpihna dim athumaan Pasian ahihna tel ciat ding uh hi. Tua ciangin amaute khempeuh in athukhenna in siangtho in thumaan hi ci-in awng ding uh hi.” Mangmuhna 19:2. ( Abehlapna thulu "kum 1000" acihna ah en in)\nZekhariah 14:1, 4, 5, 9. Topa in na hong sep hun hong tung ding hi. Jerusalem khuapi kiluh gawpin, note' muh mahmahin a na lakte uh hawm ding uh hi. ... Tua ciangin Jerusalem __________ lamah a om Oliv Mual tungah Topa a ding ding hi. Tua ciangin __________ lam pan nitumna lamah Oliv Mual kitamin phel nih suak ding a, a kikalah kuampi om ding hi. A mual kimkhat leilu lamah kikhinin, kimkhat leitaw lamah kikhin ding hi. 5Hinnom kuam sung kivukcip ding a, Judah kumpi Uzzah' hun lai-in zinlin'na-a a kivukcip mah bang ding hi. Tua ciangin Topa ka Pasian hong pai ding a, a mi siangthote khempeuh hong tonpih ding hi. ... 9Tua ciangin Topa pen leitung khempeuh' kumpi suak ding a, mi khempeuh in amah bek thei-in bia ding uh hi.\nMaangmuhna 21:2. Mothak khat a pasal tawh a kituah dingin a kizem bangin vantung Pasian kiang panin Khuapi Siangtho ahi Jerusalem khua thak a hong paisuk ka mu hi.\nKum 1000 abei ciangin misiangtho teng khempeuh khuapi siangtho sungah omsa-in hong tuaksuk ding uha, tu-a Olive mual aomna munah vantung panin hong tuaksuk ding uh hi. Tua khuapi kingakh nadingin Topa in tua mualpi zangtaam suaksak ding hi.\n7. Satan a kikhahkhiat khitciangin bang piang ding hiam?\nRevelation 20:5, 7. Kum tul khat a cin'mateng a si __________ hingkiklo uh hi. Hih pen sihna panin thawhkikna a masa ahi hi. ... 7Kum tul khat a cin' ciangin a thongkiatna panin Satan kikhah ding a,\nMigilote a thawhkik khitciangin Satan in khem a, ama deih bangin a bawlkik theih nadingin khat vei kikhahkhia kik ding hi.\nRevelation 20:8, 9. Gog leh Magog a kici __________ gam khempeuhah a om minam khempeuh a khem dingin kuankhia ding hi. Satan in a galsimpih dingin tuipi gei-a sehnel zahin a tam mihonpi kaikhawm ding hi. __________ khempeuhah amaute pai uh a, Pasian' mi siangtho omna mun leh Pasian in a it khuapi umcih uh hi. Ahi zongin vantung panin meikuang hong paisukin amaute a kangtum hi.\nSatan in thumaan lopi-in vantung pan kei hong kihawlkhia hi kipawlkhawm iin khuapi do-in la ni ci-in mite khem ding hi. Mipite thukim ding uha khuapi siangtho pualam ah awngin migilote in a zo ding kisa-in Jerusalem Thak dohuan ding uh hi.\nMaangmuhna 20:11, 12. Tua ciangin __________ kang a lian khat leh a tungah a tupa ka mu hi. Ama omna panin lei leh van lengkhiamang a, a tun'na mel uh kitheilo hi. A lian a neu misite tua __________ mai-ah dingin laibute a kilem ka mu hi. Tua ciangin a nungta mite a kigelhna laibu a dang khat zong a kilem ka mu hi. Amaute' gamtatna tua laibute sungah a kigelhna tawh kizui-in misite tungah thu a kikhen hi.\nPasian tokhom thakhatthu-in khuapi tungah hong kilang dinga, anunung pen thukhenna hong kipanta ding hi. Thakhatthu-in simvat ding acih pen uh hong khawlvat a, Laibute kiphen a, mihingte khempeuh gamtatna teng khempeuh hong kilang hi. Na khempeuh midikte leh migilote mai ah avekpi-in hong kilangta hi (Luke 12:2, 3).\nRom Laikhak 14:11. Lai Siangtho sungah, “Kei pen a nungta ka hih mah bangin ka mai-ah mi khempeuh hong kun ding a, Pasian ka hihna thu mi khempeuh in pulak taktak ding uh hi, Topa in ci hi,” ci-in a kigelh hi.\nFilippi 2:10, 11. Tua ahih manin vantung, leitung, leinuai-a om mi khempeuh in Jesuh pahtawi-in khukdin' ding uh a, Jesuh Khrih, Topa ahi hi, ci-in taangko-in Pa Pasian a min thangsak ding uh hi.\nMaangmuhna 19:1, 2. Tua khit ciangin vantungah mihonpi a kikona awging tawh a kibang khat ka za a, “Pasian phat un! Hotkhiatna, minthan'na leh __________ pen eite' Pasian-a' ahi hi. A thukhennate thumanin thutang a, a paktatna tawh leitung mi khempeuh a siasak, a paktatnu tungah thu khen khinta a, ama nasemte a thahsakna hangin ama tungah a phu la khinta hi,” a ci uh hi.\nMigilote khempeuh in Pasian thudik-a athukhenna maan mah hi, Pasian in honnuam mah a, ahi zongin amaute in nial den uh ahih man hi, mawhna sung mah ah ut zaw uh ahih man hi cih hong thei ta uh hi. Tua khitciangin, mawhna tawh kidona khempeuh bei dinga, mawhneite khempeuh kisusia maimang ding hi.\nMaangmuhna 20:15. A nungta mite a kigelhna laibu sungah a min a omlo peuhmah meiphualpi sungah kilawn hi.\nPasian khuapi kimkot tengah Pasian meikuang hong kiasuk dinga, migilo teng khempeuh kangtum ding uh hi. Hih meikuang in mawhneite khempeuh vut leh vai suaksak ding hi (Malachi 4:3). Dawimangpa in hih hell meikuang bangmah cih thei lo ding hi. Thamlo-in amah leh dawigilo teng khempeuh te in zong tua hell meikuang thuak ding uha, vut suak ding uh hi (Mangmuhna 20:10; Ezekiel 28:18). Hih hell meikuang sunga site adingin thawhkikna om nawnlo hi. Hihpen nih vei sihna kici hi (Mangmuhna 20:14).\nIsaiah 65:17. “Tu-in vantung thakte leh leitung thak ka piangsak hi. A beisa thute kiciamteh nawnlo ding a, kiphawkkha nawnlo ding hi.\nPeter Nihna 3:13. __________ in Pasian' hong ciamsa, thuman bekbek a kizatna ding mun van thak leh lei thak a ngak ihi hi.\nKum 70 khitciangin Israel mite Babylon gam pan khapsa gam ah hong ciah kik uha, khuapi hong lam kik uh hi. Kum tul khitciangin misiangthote in Zeisu bawl van thak (huihlak) leh pauban omlo lei thak thu teci pang ding uha, tua lai ah mawhna cih peuh mah om kik ngei nawnlo ding hi (Nahum 1:9) Adam leh Eve in atansuah khitsa uh Eden huan thak pen zong ahoih zaw in hong kipia kik ding hi. Kilemna, Lungnopna, itna, leh nuamna kicing Pasian mite-in nei tawntung ding uh hi!\nMatthai 5:5. A __________ mite in Pasian' ciamsa leitang ngah ding uh ahih manin thupha ngah mi ahi uh hi.\nMaangmuhna 21:3. Tokhom panin nakpi takin awging khat ka za a, “Tu-in Pasian omna inn pen mite tawh omkhawm ta hi. Pasian in amaute ompih ding a, amaute pen ama mite hi ding uh hi. Pasian mahmah amaute tawh omkhawm ding a, amah pen amaute' Pasian hi ding hi.\nPa Pasian leh Tapa Pasian te in a misiangthote uh tawh leithak ah teengkhawm ding uh hi. Ngaihsun dih ve—Pasian innveng aa nei ding!\n14. Zeisu in, “Note om nading mun bawlkhol-in kapai ding hi.”John 14:2. Amahin khuapi siangtho sungah na om nading inn golpi nei hi. Ama hong piakkhong nuntaak tawntungna tu-in na sang nuam nai hiam? Sang lecin nuntaakna thak leh Ama gam adingin kiginkholhna nang hong pia ding hi.\n1. Zeisu A misiangte la ding hong paikik, midik asite tho kik.\n2. Topa hong paina vaangin migilote thatlum, zinling, gialpite kia-in susia ma-ang.\n3. Ahinglai midikte kikhel-in huih lak ah Topa tawh kimu dingin kila to.\n1. Misiangthote in vantungah mimawhte akithukhenna ah kihel.\n2. Satan leh adawi gilote hih leitungah khuamialpi leh siatcipna sungah ki-om cip sak.\n2. Migilote thokik, Satan in khuapi siangtho do dingin migilote zol.\n“Mongneilo kawhawm” Mangmuhna 20:1 sunga pen mi tampi in telsiam lo uhhi. Greek kammal pan-a kila hi a, “abusos,” mikangkam iin “abyss,” kici hi. Greek Laisiangtho Lui sungah, hih kammah pen lim leh mel neilo cihna hi a, khuamial tawh kidim leitung piansak ma-a omdan ahi hi. “Leitung in lim leh mel neilo a, khuamial sahpi in tuam hi.” Piancil 1:1,2. “Abusos” cih kammal pen Luke 8:31 sungah zong kimu kik thei hi, dawite in khutzat khat beek aneih theih lohna mun uh cihna lim ahi hi.\nKum 1000 sungin, dawimangpa in “khem ding kuamah neilo” ahih manin khau kikhih ahi hi.” Mangmuhna 20:3. Sikkhau takpi tawh dawi khat bangci hen ding ih hi hiam? Akidal thei khat bek pen kuamah akhem theih nawnloh nadingin, kuamah nungta om kei leh hi ding hi. Zeisu hong paikik ciangin mimawhte khempeuh sikhin dinga, midik teng khempeuh vantung kahto ding uh hi. Tua manin Satan leh adawi gilote hih leitungah om ding uha, kuamah khem ding neilo ding uh hi. Tua kum 1000 sung tengin amau bawlna hanga hih leitung siatna teng vel kawikawi ding uh hi. Tua sanga haksa zaw aom nawnlo omzia tawh kihencip ding ahi hi. “Gum sunga om thongkiate bangin amaute kikaikhawm ding hi, thong sungah amaute kikhaknelh dinga ni tampi khitciangin amaute kidaantat ding hi.” Isaiah 24:22.


url: =Tedim khuasung aom Namgimtui Sai kibuluh :: ZOMI DAILY\nTedim khuasung aom Namgimtui Sai kibuluh\nposted on 14 May 2018 at 5:25 pm Lomkholna: News, Tedim, Zomi\nMay 13,2018 (Sun) Nu te pahtawina/zahtak piakni sese in mualpang(ၿမိဳ႕ပတ္လမ္း) lampi aa ဦးႏိူင္လင္းထင္ te Namgimtui zuakna sai kibuluh mawk hi.Mi te’n Nu te pahtawinani lungdam kipak aa Biakinn kikhawm in Nu te tung thupha bawl matese leh guta-buluh te’n bangmah awlmawh se lo uh hi.\nTedim khuapi ah mi khutthak/ guta tam mahmah lai hi.Nung deuh in zong Mawtaw battery mang tawh mawtaw domna jack mang tawh om ngeingai hi. Cycle mang zong tuni ciang domg om kiukiu lai.\nKhuapi khat hisam a hih ciang mihoih/ mipha a om mah bang mi song bong zong a om ding lah hi zel sam.Zomi te thuman cihtakna Zo phualva lungtang in koilam ah sawl bang hong heisan ta a hiam?\nHih bang mi guta/mi songbong te bel a vunhawk im khuam tung khai ding hi.\nMay 10-11, 2018 ni (2) sung sialtang tui pipe ki bawl hi.May 10,2018 tuinasem te leh thunei te’n Tedim mipite a ding deihsakna leh hanciamna tawh a zu a ham cilo in hong sem uh aa khuazin madeuh in zo mahtase leh zanciang mudang khat siakik leuleu hi.\nZanni May 11,2018 ni in tuisiatna mun ki tai pah vingveng in ki bawl pah hi.\nMundang a siatna mun a om kei leh tui pongman hong pai ta ding hi. Tedim Municipal\nTedim ah ကညန te hong pai a hih man in Cycle Licence leh Driving Licence a nei loteh hi ta leh သက္‌တမ္‌းတိုး nuamte hi ta leh kibawlsak thei hi. Na pai mengmeng kei leh mitam kha ding a hih man in nawh pai in a thei lote zong kigensawn ni.\nA mun :- Boarder Tual, TCBC biakinn sak\nA hun :- 10 : 00 AM pan 4:00\nAni :- 14 – 15 May 2018\nKhualutna Signboard kikhin\nTedim khuasung lutna Signboard pi a beisa hun in Mualtuk Galkap lennuai-ah kiphut in Tedim khuapi adiakdiak Sakollam veng inn khancih tak khangin tua dungzui in Tedim Municipal Committee in khualutna Signboard Tonzang lampan lutna Ciimtang khang ah kituah in etlawm mahmah hi. Tedim Times\nPrevious: Lasate’ aading (kamuhbattan – deihsakna) ~ Lengtong Pauno\nNext: Indonesia biakinn sungah Suicide Bomb asukham te innkuankhat ci\nMalaysia, Pandan Indah vengah Myanmar nupi khatleh naupang 2 kithatlum ~ ZD\nTedim Innmun/ Leitang\nThumanna (Obedience) ~ T. Sawm Lian\nGmail ih zatsiam hiam? Gmail Program Policy


url: =Lee Kuan Yew: Singapore Phuanpa ~ MUC\nLee Kuan Yew: Singapore Phuanpa\nAdmin 10:23:00 PM Articles, TANGTHU, Thu tuamtuam\nA khut len kha thei ding hileng va hanciam ning, ahi zongin tun amah kihopih thei nawnlo ahih manin a luang gei ah va pai teitei nuam kei ing ka ci hi. Bangbang ahi zongin a nih in tun a kikhelta ahi hi. A sih in Zomi pawlkhat in a kisialna Parliament Innpi sungah a luang va en dingin nai 4 pan nai 10 kikal bang kigual in ngak uh a, a hankuang sunga kisial a mel\na va mu bel hituan lo uh hi. A gei ah paiin a luang lamah khatvei kun in a paisan pahpah uh ahi hi. Tua banga luang en bekbek Zomite tawh kigawm in mihing 400,000 val tazen hi. Singapore gambup mun 14 ah zong amah zahtakpiakna leh phawkna laigelhna ding phualpi kibawl a tuateng gawm in mihing 2,400,000 bangin a gal in kituat hi. TV pana en leh newspaper simna tawh a tangthu a sim, a theikha pen kigen zolo hi. India leh New Zealand in a kivui ni in gam puankhai a khuam langciangah khiasuk in thuakpihna lak uh hi.\nBangzahta a hih Singapore phuanpa kizahtak hiam? Banghanga hihzahta a kithupi bawl, kiphawk, kikin hiam?\n1. NDP 2012 Zangkhawm: Kum 2012 kumin Singapore National Day a cih uh August 9 niin ko nupa zong ND Parade et theihna dingin ticket ka ngah uh hi. Cingpi tawh nitak pai baih in ka tutna ding uh tutphah kihawmsa ah ka tu uh hi. Nitak nai 4pm ciangin thakhat thu in mipi hong awng veva in, khut kibeng ziahziah a, ka mai vua TV screen golpi ka et uh leh Lee Kuan Yew NDP ah hong tung lian a khut lam a mipi a maitai laitak ka mu uh hi. Koh zong dingto pah in ka khut uh bengin ka awnggawp pong uh hi. Mihing 22,000 kiim khawng kiawng ziazua hipong a, a gualnuam theithei in a kiom nuam hipong hi. Ahi zongin hih Singapore phuanpa gam suahtak ni hunbawlna ah hong kihel cih pen mipi khempeuh in a lungdam uh leh a angtang mahmah uh khat ahi hi. Banghang hiam cih leh aman Singapore a bulpan panin hih ciangah lam'to a, a gah khum mahmah a gammi khempeuh in ne ziahziah uh hi.\n2. A Gam A Lam Zia: Banghangin Lee Kuan Yew, a tomin LKY kici pa pen hizahta in a gam puahzo hiam cih leh a lup, a ihmut sung simloh a gam mailam ding, a gam khantohna ding bekbek ngaihsut in a nei khat ahih man hi kici hi. Prime Minister a sep sung, kum 31 sung khempeuh zingsang nai 3:30am in lum pan hi kici hi. Khuasung vak in lampi ah nahteh keu kia mu leh zong kunsuk in tawm a ninbawm ah pai hi. Lampi ah cialgiat (chewing gum) kipai khawng a muh zel man leh khuasung khuamtung, meileng sung khawngah kibelh mu zel ahih manin Singapore ah Chewing Gum khai phalloh cin kham bikbek hi. Leitungah hih gam bek a tuaci hi. Singapore adinga hoih khat a muh nak leh la in zanga, singkung, pak, khaugui nangawn Singapore ah suan leng etlawm inteh a cih peuhmah a khualzinna pan ciahpih in a gam zeem hi.\nNo corruption: Nekguk, golhguk sum la cih bang peuhmah a omlohna dingin hanciam a, kumpi sung siangtho sitset dingin hanciam hi. A nesim, golhguk la cih bang a om peuhmah leh khumcip, liausak, a kul leh sihna thuaksak lel hi. Tua zaha a hih manin a neupen pan a lianpen dongin thuman tawh gamtat ding bek hanciam uh hi.\nMeritocracy: A pil a siam peuhmah lamto in a tuate mah in a haksate sem in khasum zong tam sangsak a, a niamzaw deuhte huhsak in domkang sak hi. A hau a zawng deidan lo in mimal siamna, mimal hihtheihna, mimal septheihna zah tawh kituak in thaman pia hi. Tua ahih manin a pil peuhmah a kum a naupang hangin nasep lian kiguan in a sem thei peuhmah nasep ding tam kipia hi. Mikim in amau sep theih ciat semin tua tawh kituak in thaman a ngah uh hi. Tua manin meltheih mana kideihsak cih bang om theilo a, kizopna hoih neih mana ulian suak pah cih zong om lo hi. Amau sep siam zia tawh kituak in thaman kipia himawk hi.\nOpen society: Minam neu leh milip tawm cih manin kuamah kideidanna omlo a, mi khempeuh a kibangin pilna zong thei, a biakna zui thei, nek zonna nei thei ahi hi. Minam lianzaw leh mihing tamzawte in a tawmzawte simmawh in nengcip cih bang omlo a, minam khempeuh kizahtak tuah diamdiam in a teng khawm uh hi. Minam khempeuh in amau pau, lai, ngeina, biakna suakta takin zuun, puah, lamsang, zang thei uh hi. Leitung mun tampi ah tua bang hamphatna kingahlo hi. Tua ahih manin Singapore pen pak huan sungah pak namkim kilawm takin a pak dimdiam tawh kibang hi. Minam khempeuh kizahtak tuah, eima minam ciat kipuah thei hi. Zomi 400 khawng a om teng bek zong a inntekte zah in ka kineisak phial uh a, gamdang pan Singapore kilut ciil hi cih lungsim kinei hetlo hi. Tua bang mikhual lungsim, milip tawm hi hang cih lungsim kinei vetlo in inntek lungsim kinei sitset hi. USA tawh a kibatna tua hi, ka ci hi.\n3. Nopbawl Uang Zatlo Hi: Mihau hi ing cilo, kumpi hi ing cilo in a kisamlo ahih leh nopbawlna cihte uangbawl vetlo hi. A nu leh pa hun laia a sing inn mah vuah a sih dong teeng a, kumpi inn Istana om napi a tate tua ah tenpih lo hi. A tate in nopbawlna uangbawl kha leh cih a lauh manin leh kingeksak kha unteh, ulian ta ahih na uh kiphatsakpih kha inteh, mi lak ah kitungnungsak nuam kha unteh cih a khualna tawh amau inn mah ah a tenpih hi. A sih dongin a annekna tutphah singpek tawh kibawl hi a, a laisimna dawhkan zong singpek tawh kibawl hi in a tungah limlang khat phah ziau a, vangil, puan, van manpha cih khawng tam zat vetlo hi. A annek zong inn ah kihuan tawm ne ziau in hotel minthang ah sum tampi bei in ne ut lo hi. A neu tung pan a sih dongin a nek ngei namte bek mah ne lel in nop nek deuh, limbawl deuh cih zong om tuanlo hi. A nuntakna dingin ne lel a nopbawlna in zanglo hi.\n"Puanlum na nei hiam?"\n"Neilo, ka lei kul inteh," ci hi.\n"Lei kul kei, Ahmad Matter kiang pan kawm lel in."\n"Tua leh khedap na nei hiam?"\n"Tua leh Goh Chok Tong in nei hi, ama a kawm lel in," ci leuleu hi. A kisam lo ah sum bei kullo hi cih a ngaihsutna ahi hi.\n4. Kha Pet Teta: Singapore pen amah guak in a om khat hi in Japan te in mikangte tung pan a suhsak khit ciangin mikangte in suhsak leuleu a, Malaysia tawh a tuam tuak in om uh hi. Singapore pen ngasa matna khuata no khat ahih lel manin Malaysia tawh a kizop a gam khat a suah kei leh neulua mahmah ahih manin cihthamlo ding hi cih thei hi. Tua manin Kumpinu gamkek ukna in a nusiat ding ciangin Malaysia tawh kigawm ding a lunggulh hi. Malaysia tawh kigawm leh gam golpi khat suak dinga bit ding cih a thei hi. Kigawm takpi a, ahi zongin sawt omkhawm lo uh hi.\nMalaysia Prime Minister Tunku Abdul Rahman in Kuala Lumpur khuapi a Parliament ah a thugen, Malay pau in, a zak ciangin hihpa ni khat ni ciang PM hong suak dinga hih gam golpi zong hong uk ding hi cih thei ahih manin a manlang thei penin Singapore pen Malaysia pan a hawlkhia hi. A mikangpau a genna ah 'khuaipheng banga atkhia' (hived out) ci hi. Malaysia pan a kihawlkhiat ciangin hih khuaneu, dumlak, thokang leh namsia tamna gam, ngasa mante giahpakna buk leh thosi thovai munpi pen bang suakta ding cih a ngaihsut ciangin haksa sa lua mahmah in, a khasiat suak a, a kihawlkhiat pen na sa lua mahmah ahih manin a khitui luangin thuthak kante mai ah a khitui nul in a kap khia hi. Ka nuntak sung tawntung ka lam Singapore hih banga hong kibawl ciin na sa mahmah hi. Tua pen August 9, 1965 ahi hi.\n5. Pasal Hi: A tate, a tute tungah leitung ah na nuntak sung un na hoih tampi na sem thei uh hi. Na tenna leitung uh a nop dingin na khel thei uh hi. Na hoih na bawl ding uh ciangin kisuanna om hetlo in na sem thei uh hi. Na hoih sepna dingin zuau gen kullo, khem kullo, guk kullo. Kamsiam kul tuanlo, zol bawl kul tuanlo, phat gawp zong kul tuanlo hi. A thupilo a ginalo a gamtatnate tawh sep kullo a, a diklo a maanlo tawh sem zong kul tuanlo hi. Thudik, thuman tawh citak in sem peuh leng nahoih kisem theilua hi. Nuntakpih khat nei ding, a zahtak-huai a gamta ding, ci lel hi. A nuntak sung tawntung a lungsim tawnga om ngaihsutna - hoih inteh a cih a up, a ngaihsutna gen ngamlo in omlo a, hoih inteh a cih zong a sem ngamlo in omlo hi kici hi.\nHang tak, citak tak, kuhkal takin a kalsuan ngam pasal ahi hi.\n1980 kumin Singapore Airlines (SIA) vanlenghawlte tawh kimuktu kha uh hi. Vanlenghawlte in a khasum uh 30% a khan ding ngen uh hi. A kipiak loh ciangin nuak uh a, nasem nuamlo in om uh hi. Aman ama mun ah sam a, "Hih Singapore gam pen ka nuntakna khempeuh kham a ka lamtoh ahi. Tuni in nasep na kuan nop kei uhleh SIA phiat in a dang bawl ding hi ing; noh teng zong na vekpi in hong tawpsak ding hi ung' ciin gen a, a zing ciangin vanlenghawlte in bangmah gen nawnlo in nasep kuan kik diamdiam uh hi. Tua mah bangin 2003 kum in zong kinawk leuleu uh a, tua hun in zong 'nasep na kuan kei uh leh 'lusum' in hong bawl ding hi ing" acih ciangin kuan kik diamdiam uh hi, kici hi.\nKhatvei a sa nek a gawl ah taang in a cingte in lakkhiatsak uh hi. A lak khiat khit uh ciang a sa mual khin man ci uh hi. A zi tawh a sangkahna uh Cambridge University ah a omlai un Shakespeare tenna inn lui ah na 'kiguk teen' uh hi. A laisim sung un a zi laisiam zaw a, law firm a hon uh ciangin zong siam mahmah hi. Nuntak sung pen a sau mahmah ahih sangin a manpha mahmah ahih ding thupisa zaw a, sihna pen i pelh theihloh ahih mah bangin manlang tak, natna thuak manlo a sihtheih hileh hoihpen cih a ngaihsutna hi.\nA gam a it dan, a innkuan a it dan, a hoih ding khat peuh a muh ciang semlo in a om theihloh dan ka ngaihsut ciang mi thupi ahihna kitel kasa hi. Mi thupi bek hilo in mi picing mahmah khat ahihna leh etteh tak ahihna kilang hi. Leitungbup ah milian lawm a hauhdan pan mi mawkmawklo ahihna kidawk hi. Thudik thuman tawh gamta ding a hanciam dan leh a cihtakna, a hoihzaw ding a hanciam tintenna pen ama thu a thei peuhmah in a etteh dingte ahi hi.


url: =ZAM Thupuak :: 19 Aug 18 (Dr. Do Khup tawh kimuhna) :: ZOMI DAILY\nposted on 18 August 2018 at 6:42 pm UTC+9:30 Lomkholna: Malaysia, News, Refugee, ZAM, Zomi\nZIUSA pan Dr. Do Khan Khup tawh ki muhkhopna kinei\nMalaysia Zomi te van dingin hong zin Zomi Innkuan-USA (ZIUSA) Executive Director Dr. Do Khan Khup tawh kimuh khopna 16 August 2018 sun 1:30PM pan 5:30PM sungteng in kinei thei hi. Hih hun sungah Pawlpi siate, Khuamakai te leh a lunglut mimal pawl khat hong kihel thei uh a, dotna leh dawnna tampi kinei thei hi.\n17 August 2018 ni in zong UNHCR zumpi ah Dr. Do Khan Khup leh UNHCR Representative Richard Towle te kimuh khopna nai 2 val sung nei thei uh a, Malaysia Zomi te ih lunggulhna ahi (1) 31 December 2019 ciangin Chin State pan hong tai te UNHCR pan in vaipuak lak nawn loh ding vai ah ngaihsut phatna hong neihsak nang leh a hun hong khin toh sak nang cih a kipan mipih te lunggulhna te va pulak khia thei hi.Tua tawh kizui in mailam ah kalsuan zia ding leh sep khop theih ding thu pawl khat kikum khawm thei lai uhhi.\nMalaysia Zomi te van dingin hong pai kawmin Malaysia om galtai te vai tawh kisai kikup khopna khat ahi Chin Consulting Meeting ah zong 13-15 August 2018 sung va kihel thei in Chin State sung pan hong pai galtai te vai in bang cih leh hoih dinga, bang ci kalsuan ding cih te a kipan thu tampi kikum khawm thei hi.\nZomi Khuado pawi bawl ding tawh kisai in 08 August 2018 (Wednesday) ni-in ZAM zum ah thudotpi te tawh kikup khopna kinei in, Zomi Ngeina Khuado Pawi limtak bawl dingin thukimna kinei hi. A mun dingin Zomite Khuado Hall, Chin Woo Stadium mah ki kipsak hi. Khuado pawi nasiatak a bawlna dingin sum leh pai tampi hong kisam ahih manin muanna leh lametna lianpi tawh Khuado Committee in anuai a bangin mapang khawm dingin kong zawn uh hi. 1. Khua kipawlna pan RM200 pan a tungsiah, 2. Biakna pawlpi khat ciang RM300 pan a tungsiah leh 3. Khua kipawlna leh Pawlpi panbek hilo in, mimal in zong ma ih pan khop na dingin kong ngen uh hi. Khuado ni dingin 15 October 2018 (Monday) ni dingin kikip sak hi.\nZomi Khuado pawipi muakna in ih neihngei sa mah bangin in Zomi League kimawlna zong om ding hi. By: Khuado Committee 2018\nZOMI IDOL : Kumsim ih neih ngei sa om mah bangin Zomi Idol zong tukim kinei ding a, hih Zomi Idol tawh kisai in hong makaih sak dingin Rev. Thawng Khan Sut – 016 6443 011 Rev. Gin Khan En – 017 3342 760 te muanna tak tawh kiseh hi.\nUNHCR CARD NEI TE KUMPI ZATO PAN 50% KIPIA KIK TA DING\nAugust 10 ni a kipan in UNHCR card leh laidal tawite khempuh 50% kikhiam kik ta ding hi ci in CLU te in hong zasak uhhi. Ahi zongin UNHCR appointment laidal tawi in tua hamphatna ngah theilo ding uhhi.\nTENAGANITA LEH ASYLUM ACCESS TE TAWH KI MUH KHOPNA KINEI THEI\nMalaysia gam sung ah Gambel mite tawh hong ding khawm den ahi Tenaganita leh Asylum Access te tawh kimuh khopna kinei thei hi. Ei gambel mite a dingin a diakdiak in hong panpih thei na te pen “ih nasepna pan in ei lam pan hoih tak leh citak tak nasem napi in ih boss te in hong zawh thawh bawlna, hong nianniamna, hong bawlsiatna, kamtawh mimal simmawh manin ko ngawp na cih te ih thuak khak leh kiko thei ding hi. Tua ban ah nasepna hangin liamna khat peuh ngah napi in boss te in hong thupi simlo in donlo in koih cipna tawh ki sai te zong kiko thei hi. Hidan ih thuak khakna a om leh amau lam pan lawyer te tawh kikum khawmin kivai hawm khawm thei ding hi.\nMyRC card abawl nuamte in ZAM zum ah min sazian kipia khol thei lai hi. A bawl nuamte in a manlang thei in sazian piak kholh ding kisam a, ZAM card a tettan om lai te bek kibawl thei ding ahihmanin ZAM card te zong hoih tak ih et phat ding kisam hi. A sawtloin sazian ki-ap ta ding ahihmanin abawl nuam/alunglut te in a man lang in ZAM zum ah sazian hong pia-in na card te uh nong sit phat nading uh zong kong zasak uhhi.\nMyRC CARD KINGAH TA\nZAM zum pan in MyRC card a bawl masa te in a card uh ngah ta uhhi. A zomzom in card te hong kipia ta ding a, ZAM pan in phone hong kiho kik ding hi.\nZEC MAHARAJALELA SANG NUAPANG TE LEH PU DR. DO KHAN KHUP HOLIMNA NEI\nZomi Education Center (Maharajalela) sangnau pang te leh Zomi Innkuan USA (ZIUSA) Executive Director Pu Dr. Do Khan Khup te in 17 August 2018 (Friday 3:00PM pan 4:00PM sungin kiholim na nei uh a, Pu Dr. Do Khan Khup in sangnaupang te in vision kician neih huai thu, ih kalsuanna ah vei leh tak ah hawi loin tangtak in ih ngimna mun ih tun dong lungkia loin kalsuan ding cih te a kipan thapiak na hong nei a, sang naupangte lam pan in zong theihnop leh telnop thu tuamtuam te dotna hong nei uh hi. Sang naupang te dotna te Pu Dr. Do Khan Khup in hong dawn kik ciatciat hi.\n(ii) USA te in kiteenna/Nupa tawh kisai policy thak tukum March kha-in abawl na uhtawh kizui-in Nupa ahih leh legal married certificate/kumpi zumpi pan’n nupa hihna laidalpi aneite bek nupa in ciamteh uh-aa tualo biakinn pan/Ngeina tawh kiteenna cihte pen Nupa in sanglo uh hi.\nTHONG LAM BUAIPIH TE\n1. Thang Thawn Piang (Kapteel) Kajang thong ah\n2. Cin Khen Thang Kajang thong ah\nBELANTIK CAMP AH KI HAWH KIK DING\nBelantik Camp ah ki hawh kik ding a, 19-08-2018 (Sunday) zan 12 in KL pan ki ding khia ding hi. Meltheih tanaute om in hong zui nuam ih om leh hong zasak un. Contact : 018 202 1216\nSubang ah Factory Store general Worker pasal citak 3 ki nawh deih hi. Omna pia-An pialo. Nasep hun-Monday to Friday 8:00am to 7:00pm/Saturday 8am to 5pm Nai khat sung khawlhun. Off day- Every Sunday Khasum-Rm1400. Pau – English or Malay Na sep hahkat te khasum khan toto.\nUptown Puchong Nigh Bazaar ah na semding pasal 2 ki nawhdeih hi. Nasep hun-Nai 10 sung. Khasum-Basic Rm1200 tawh kipanding. Omna pia- Anvak. Offday-kal1 khatvei off. Amun-Puchung\nZomi nasep neilo te in nasep tawh kisai dotnop na neiuh leh :Sia Khuppi—016 3838 014, 011 3563 2059\nZAM zum leh nasepna te adingin mapan khopna hong pia te tungah lungdamna lianpi kong pulak khia uh hi. Zomi te itna veina taktawh ih zumpi a dingin hibangin mapang khawm in nong dinpih na te hang mah uh tawh tuni ciangdong a kikalsuan toto zo ahihi. Mailam ah zong a piakhia zo semsem dingin TOPA’N thupha hong pia henla, a zahtampi in hong thukik tahen. 1. Buanli Khua Kipawlna RM100\nPrevious: Na sungah omhi na deihpeuhpeuh\nNext: Zosiam kum 10 cin lungdam kohna pawipi Topa tungah kibawlding


url: =ELLEN G WHITE NUNGAH KAMSANG DANG HONG PIANG DIAM? ~ MUC\nELLEN G WHITE NUNGAH KAMSANG DANG HONG PIANG DIAM?\nAdmin 9:15:00 PM Articles, Religion Articles\nDOTNA: Pasian in Ellen G White tungtawn bek tawh ‘A Beibaang Pawlpi – The Remnant Church’ hohpih ding maw ahikeh kamsang dang ii lamen lai ding hiam?\nDAWNNA: Hih thu in Ellen G White sih ciangin Remnant Pawlpi sungah ‘Genkholna Silpiak – the Gift of Prophecy’ tawh kisai a kitheih nuam mahmah thu khat ahi hi. Ellen G White bangin mi dang khat tung tawn in Pasian in hong hohpih ding hiam?\nKAMSANG KINEIH PAWLKHAT\nEllen G White 1915 kum a si ma, kum 10 sungin kamsang ka hi a ci mi 12 sang a tamzawte in laikhak tawh ahih zongin a mi mahmah tai tampi gamla pan hong pai in Ellen G White mahmah tawh na kimuh ahih zongin, “Nang sih khit ciang nang hong laih dingin kei hong kitel hi,” ci in na gen uh hi.\nTuabang a gen uh ciangin Ellen G White in, thupiak – commandment’ ‘hilhna – instruction bangmah ka ngah kei hi,” ci hi. Ellen G White a sih ma kum 5 sung tua bang laikhak 5 pan 8 bang a ngah ciang “Bangmah hilhna ka ngah kei hi,” ci hi. – Battle Creek Enquirer, 25 July 1915.\nEllen G White dam lai, 6 October 1912 ni’n W. C. White laikhak a atna ah: “Ellen G White vaipuak kua in la ding hiam?” ci in a kidot ciangin Nu in, “Ka thei kei hi. Pasian in hong lak lo hi. Pasian in a nasemte Ama’ nasep hilh ding hi. Tua lungkham in ka nei kei hi,” ci hi.\n“KA LAI-ATTE IN A TAWNTUNG THUGEN DING”\nEllen G White in 1907 kum in hibangin laigelh hi: “Hun nunung ading ii mipihte ading a kicing khuavak hong kipia zo hi. Ka nuntakna hong ki kemcing taleh, hita kei leh ka lai-atte in a tawntung thugen dinga, amau nasepna in leitung bei dong in mainawt ding hi” (1SM 55).\n1922 kumlai in W.C.White laikhak ah “Hiah ka lai-atte om hi. Ka paikhiat khit ciangin amau in kei tangin teci pang ding hi” W.C.White Letter, 9 July 1922.\nHi thu teng ii et ciangin Ellen G White sih nungah kamsang ii neih kei a, mailam ah zong Ellen G White lai-atte in hong makai ding hi. Kamsang thak ii nei kei ding hi.


url: =Malaysia ah Bomb sukhamding bangkek in akizem, mipi alauthawng sakpa kimanta :: ZOMI DAILY\nposted on 11 November 2017 at 8:37 am Lomkholna: Malaysia, News, Sawltak, World\nMalaysia gamsung ah Suicide Bomber bangkek in akizem, Halloween Party paiding in akithawi pasal khat ii Photo pen Social Media ah ki thehzak hi. Khuasung mipi te lunghimawh, patausak ahih manin, tuapa pen matding in aki zongzong ahihi.\nTua Suicide Bomber bangin akizempa pen amahzong khial kisa ahih manin, amahleh amah Police te tungah ki ap “Surrender” khinta cih theStar pan kiza hi.\nPJ vengsung ah palik thunei ahi Petaling Jaya OCPD Asst Comm Mohd Zani Che Din in agenkhiatna ah tuapa pen zanni Friday ni in District Police Headquarters ah kiman khinta cihi.\nHihpa pen abeisa October khasung in Suicide Bomber puantawh Apartment sungah kimu ahih manin, Police Report akibawl hi a, tua tungtawn in akiman ahihi. “Section 506 of the Penal Code for criminal intimidation” thukhun ombang in thu kibawlding cih kiza hi. Sawltak #zomidaily\nMalaysia, Petaling Jaya (PJ) vengsung aom Apartment khatah pasalkhat luangkhamliang in Bomb asukham “Suicide Bomber” te bangdanin kizem in mipi te lauthausak cihi. Ataktak in Bomb asukham te hihtuak samlo a, Halloween Costume Party kahding in akizem hihtuak hi.\nHihvai tawh kisai in palik thunei Petaling Jaya OCPD Asst Comm Mohd Zani Che Din in agenkhiatna ah hihpa pen abeisa September 28 ni in hihbangdan Halloween Costume Party puansilhsa in, akimu cihi.\nKhuasung mipi te lunghimawh, lauthawngsak ahih manin, Tuesday ni in Police Report hongkibawl hi ci’n genkhia hi.\nDamansara Perdana aom Apartment khatah nitaklam 7:40pm hunpawl in akimu ci a, Suicide Bomber te bangdanlian in kizem cihi.\nPolice Offier te genna ah Halloween Party apaiding in akithawi hi a, Damansara Perdana aom Apartment ii Lift sungahzong atuanlaitak kimu cihi.\nHihpa pen Malaysian gammi, Local khat hiding in ki ummawh a, akhamul tezong abawltawm “Fake Beard” hiding kici hi. Puansilh pen akang zelzal, puantual khat silh in, alu ahzong dialkhat khim hi. Apumpi tungah Cardboard khat khihden in, tuatung ah “Circuit Board” leh apangtuak ah Plastic tuithawlhawm thuahhi.\nMore: Malaysia, Kota Damansara Cafe’ khatah datsithawl meikuangsa in kilot, mikhat liam\nPolice Officer te’n hihpa amukha, atheikha na om uhleh amanlang in Police Department ah hong zasakpah un ci’n tangkokhia uhhi. Hihpa gamtatna pen “Section 506 of the Penal Code for criminal intimidation” cih thukhun tawh kizui in akimatleh thu kibawlding cih theStar pan kiza hi. Sawltak #zomidaily\nPrevious: Ki-etna limlang ~ Thang Siangh\nNext: Thailand ah 7-Eleven saisung damiah ataihpa agamtatna khial kisa in ki gui awk\nMalaysia Ipoh – Lumut ah Car Accident, mi 5 si, 3 liamgawp ~ ZD


url: =US News Update: September 02, 2021 ~ Thomas Mung :: ZOMI DAILY\nUS News Update: September 02, 2021 ~ Thomas Mung\nposted on 4 September 2021 at 8:50 pm Lomkholna: News, Thomasmung, USA, World\n1. US GAM SUNG COVID-19 DIN MUN: Tulai tak Covid-19 Delta variant natna pen USA gam sungah khang lai aa, tu nipi sung natna ngah thak leh asi te Worldometer te suahsak na tawh kizui in anuai aa bang in kimu thei hi.\n~ September 01, 2021: Natna ngah thak – 184,420; Asi – 1,480\n~ August 31, 2021: Natna ngah thak – 156,002; Asi – 1,232\n~ August 30, 2021: Natna ngah thak – 119,642; Asi – 589\n~ August 29, 2021: Natna ngah thak – 121,635; Asi – 514\n2. AFGHANISTAN AH U.S GALKAP 13 SI:\nAfghanistan gam ah Pu Biden in US Galkap te asap khiat zawh ciang Taliban migilo ten gam teng la kik uh aa, Muslim upna tawh gam uk sawm kik ta uh aa, ISIS migilo te gam sungah hong khang kik uh hi. August 26 ni in ISIS migilo te in Kabul vanleng tual ah bomb tawh sim uh aa, US galkap 13 si in 18 liam in Afghan mi tampi zong si uh hi. Pu Biden in ISIS te sim kik dingin genkhia aa, ahi zongin zekai lua ta hi. Abeisa Taliban hun sung in ISIS te in Afghanistan gam sungah noptak in phual sat uh aa, US leh apawl ten asim khit zawh ciang tawlpi khat sung hong dai uh ahi hi. Tu in Pu Biden in US galkap teng alak khiat zawh lian ciang ISIS te hong laang kik aa, leitung gambup buai sak kik thei ding ahih manin mi tampi in Pu Biden nakpi tak in mawh sak uh hi.\n3. PU BIDEN KUMPI PAN PAIKHIAT DING NGETNA KINEI:\nAfghanistan gam ah US Galkap 13 sihna leh kum 20 khit zawh gam abuai sak kik na, Afghanistan gam vai a let zawh lohna hangin US House and Senate pan Representatives leh Senators tampi in Pu Biden Kumpi pan atawp nang ngetna nei uh hi. Adiak diak in Republican makai atam zaw in Pu Biden mawhsak uh aa, kum 20 sung gamdang ah US galkap tam asih pen ni hi ding ahih manin Pu Biden in mawh puak hi ci uh hi. Former President Pu Trump in zong hi vai tawh kisai Pu Biden mawh sakna pulak khia aa, hi vai pen a pianglo ding apiang sak ahih manin Pu Biden in mawh puak hi ci hi.\nHi vai tawh kisai belh White House pan bangmah dawn kik na bawl nai lo uh hi. House Minority Leader Kevin McCarthy in zong Afghanistan thu piang hangin mipi te in Pu Biden pen muang zo nawnlo uh hi ci in pulaak khia aa, hih vai tawh kisai House ah “emergency session” sap dingin House speaker nu kiang ngetna nei hi. Hih thu piang khit zawh Pu Biden pen mipi muangna kiam in approval rating 44% ah kiam suk hi ci uh hi.\n4. BIDEN KUMPI IN AFGHANS REFUGEE TAMPI TUAHKHIA:\nBiden kumpi in Afghanistan gam buaina hangin Afghans mi 24000 val nipi nih sung US gam ah Refugee dingin tuah khia aa, tua lak ah US gam tawh nasem khawm te leh anuntakna uh ala huai te kihel hi ci in Department of Homeland Security in taangko khia uh hi. Afghanistan gam buaina hangin August kha sung bek bek in mi Tein khat (100,000) val gam pan pusuak uh hi ci uh hi.\n5. IRAQ LEH AFGHANISTAN AH GAL SIM NA HANGIN ABEI ZAH:\nIraq leh Afghanistan gam ah gal va sim na hangin US gam in sum tang $ 8 Trillion bei lawh in mi 900,000 val sih lawh hi ci in The Boston Globe kipawlna in taangko khia uh hi. Tua misi lak ah September 11, 2001 ni in ISIS te tatsiatna hangaa asi mi 3,000 val zong kihel hi ci uh hi.\n6. TEXAS STATE IN NAU PHIAT VAI KHAM TA:\nTexas State in nau paai te a nau no ii alungtang kisaai (heart beat) a zak nat leh nau phiat (abortion) bawl thei nawnlo ding hi ci in thu khun bawl uh aa, tua pen Gov. Abbott in sign thu na nei in kipsak in zang pah uh hi. Tua nau phiat theih loh nading thu khun pen “Heartbeat abortion law” cih min pia uh aa, US gam sungah Texas State pen nauphiatna tawh kisai thukhun bawl in akham masa pen State hong suak ahi hi. Tua thu khun tawh kizui in nau paai zawh nipi 6 apha khinsa ten zong nau phiat thei nawlo ding uh ahi hi.\nPasian thu um tampi te leh nauphiatna alang pang mite, Pro-life organization te in lungdam in aih bawl uh aa, ahi zongin Pu Biden aa kipan Democrats/Liberals lam ten nakpi tak in lang pang pah uh in, Supreme Court ah khiat toh ding vaihawm pah uh hi. US gam ah nauphiat theihna (abortion) vai pen kum tampi sung politics ah abuai pih mahmah thu khat zong ahi hi.\nAbeisa hun ah Pu Trump in abortion (nau phiat na) tawh kisai aphal loh te khempeuh Pu Biden in la khia in nauphiatna deih dan dan in kibawl theih nang lampi hong hi ci uh hi. Pu Biden pen hih nau phiatna vai hang in abeisa hun te ah RC Phungzi pawl khat te in Siangtho pumpi (communion) piak ding nial khin uh ahi hi. Nau phiatna aa azat uh Planed Parenthood akici zato te huhna piak kik ding vaihawm ding uh hi ci hi. Planed Parenthood ten zato (clinic) US gam sungah 600 val nei uh aa, Federal kumpi in kum khat $530 million ta huhna pia in kum khat sung nau suak nailo tul tampi phiat khia in that lum uh ahi hi.\n7. SUPRREME COURT IN TEXAS ABORTION VAI NIAL LO:\nTexas state in “Heartbeat abortion law” akici nipi 6 apha khinsa nau phiat theih loh ding thu khun abawl zawh lian leh Liberals/Democrats lam te in Supreme Court ah thu tunpih pah uh aa, Supreme court in vote khia in thu khensatna nei uh hi. Supreme Court ah Justices 9 aom na pan 5 pen conservatives lam lek uh aa, 3 pen Liberal lam lek uh ahi hi.\nChief Justice John Robert pen akihei kawi kawi khat hi aa, tu aa abortion vai tawh kisai zong Liberal Justices 3 te gum in pang hi mah ta leh conservative justices te ii vote tam zaw ve ve ahih manin Texas state ii “heartbeat abortion law” thak pen kham (block) zo tuan lo in Texas state zo sak uh ahi hi. Abeisa US election vai ah zong Chief Justice John Robert pen Democrats te lam lek in gum ahih manin “mail-in-ballots” vai thu kikupna kinei thei nawnlo aa, Republicans leh mipi te akilungkim het lo ahi hi.\n8. VACCINE SUN LO TE KHUAL ZIN KEI UN:\nTulai tak US gam ah Covid-19 natna hong khan kik na tawh kizui in Covid-19 Vaccine sun lo te peuhmah Labor day weekend sungin khualzin loh dingin Centers for Disease Control and Prevention (CDC) Director Pi Walensky in taangko khia hi. US gam ah Covid-19 natna kilawhna pen Holiday weekend sung teng ah alom alom in kilawh ahih manin kidawp tek ding pulak khia hi. US Federal leh State kumpi sungah na asem peuh mah in vaccine sut tei tei ding thu khun bawl uh aa, private company ten zong vaccine requirement bawl ding vaihawm ta uh hi. US gam ah tulai tak Covid-19 akilawh te ii 95% pen Covid-19 vaccine sunlo te hi uh ci in CDC in pulaak khia hi.\n9. US GAM STATE PAWL KHAT AH IDA HUIH PI NUNG:\nUS gam state tampi ah Hurricane Ida huihpi hangin mei sia in mi tampi zong si hi. New York state sung teng ah zong tui khang in mi 8 si aa, New York state governor Kathy Hochul in state of emergency taangko khia hi. Akizom in New York ii veng state khat ahi New Jersey state governor Phil Murphy in zong State of emergency taangko khia hi.\n10. VIRGINIA TECH UNIVERSITY IN VACCINE SUN LO TE SANGKAH SAK NAWNLO:\nU.S gam sungah Engineering leh Technology Sang min thang mahmah khat ahi Virginia Tech University in Covid-19 vaccine sun lo sanggaupang 134 te sang akah na uh pan khawl sak uh hi. Virginia Tech dan mah in University leh College tampi ten zong sangkah ding sangnaupang peuh mah in Covid-19 vaccine sut tei tei ding thukhun bawl uh ahih manin ei sung pan University leh College kah ding I om leh Covid-19 vaccine I sut tek ding thupi mahmah ding ahi hi.\n11. VIRGINIA SUPREME COURT IN TRANSGENDER VAI THU KHENSATNA NEI:\nVirginia state sung aaom Leesburg Elementary School ah a physical education teacher asem Pu Byrun Tanner Cross in Transgender akici “numei/pasal van laih” tawh kisai Sang te policy thak May 29 ah akibawl Loudoun County Public School District school board meeting ah nakpi tak in nial in langpang ahih manin Sang thu nei board ten nasep them vei tawp sak uh hi. Tua Sang te policy ah Transgender akici “numei” van laih pasal khat pen Pasal cih sam hamtang ding ci aa, tua pen ama ii Tapidaw upna – Christian faith tawh kituak lo ahih manin ka nial hi ci in Pu Cross in genkhia hi.\nPasian in Numei te numei aa hong bawl hi aa, Pasal te pasal aa hong bawl hi in van laih cih te pen hong bawl pa Pasian alangpang I hi aa, Pasian deih loh hi ci in genkhia hi. Hi vai Virginia Supreme court ah thu tun uh aa, Supreme court in Sangsia Pu Cross lam panpih in nasepna amanlang tak a kipatsak kik ding in Loudoun County Public School District school board te thupiak na nei uh hi.\nMore: Zomite i ki-it i kingai takpi mah i hihiam? ~ Thomas Mung\nThu um mi tampi in hih gualzawhna pen ei Tapidaw thu um mi te gualzawhna leh hong bawl Pasian hong panpihna hi ci uh hi. Ref: Epoch Times, Breibart News, Worldometers, CDC, Catholic News Agency (CNA) ** Zing nitak (Firday) nai 8:30pm kiim in US & Kawlgam News update “LIVE” khah khia ding i hih manin kimu tek ni… Thomas On Sian Mung (Thomas Mung Guite) Washington D.C September 02, 2021. MOMNO Media & Museum\nPrevious: August 24 khit Kawlgam khuahun ~ Pu Thangboi\nNext: U.S Breaking news: Federal Unemployment benefit beita\nPasian in bang mu nuam hiam?\nZomi – Pheisam ~ Pau Khat Suan\nUSA gamsung aom States leh Khuapimin, Region tuamtuamte\nChild Tax Credit, D.C Statehood vai, U.S Supreme Court vai (April 30)\nMalaysia, Kuala Lumpur khuasung ah Tour Bus khat kibung, mi 37 liam ~ ZD


url: =Afghan Parliament kiangah Bomb nihpuak, mi 30 kiim si ~ TK Lian :: ZOMI DAILY\nposted on 11 January 2017 at 7:07 pm Lomkholna: News, Thangkhanlian, World\nJan. 11, 2016: Zan in Kabul khuapi a om Afghanistan-te parliament kongah Taliban ten bomb nih puaksak uh a, mi 30 kiim a sih banah mi 80 in liamna tuak uh hi. Tua munah bomb a puah ma-in Taliban sihpih bomb puaksak khatin Helmand province sunga om Lashkar Gah ah bomb puaksak a, mi 7 in sihna tuak hi.\nKabul khuapi a bomb nih puahna hangin Parliament paikhiatna kianga om thukhambawlte (lawmakers) zum kiang teng sisan naisan tawh kidim hi. Parliament security guard Zabi in bomb puahsak masa pen sihpih bomb puaksak hi a, mawhna nei lo nautang tampi si a, tua khitin lampi lang khat lamah car bomb puak kik leuleu hi ci-in AFP newste kiangah ci hi. Health ministry spokesman Waheed Majroh in mi 30 si in, mi 80 a sih banah liamna tuakte nak liam mahmah uh ahih manin a si kibehlap lai ding hi ci-in gen hi.\nUS in 2011 in Afghanistan sim in Talibante kizo ta hi ci-in 2014 in tangko hi. Tu-in US in Afghanistan ah galkap 10,000 kiim Afghan galkapte huh dingin a koih hangin Talibante bek hilo-in al-Qaeda leh Islamic State ngongtatte hong hat tektek uh hi.\nTaliban spokesman Zabihullah Mujahid in Kabul kuapi a bomb puaksakte pen ko galkapte hi a, a site lakah a tamzawte pen Afghan intelligence agent-te hi ci hi.\nRelated: 2017 kum Zomi te maasuan #3 ~ Khup Khan Thang\nUS in 2014 in galdona kizo ta hi a cih hangin nung kalin in Helmand ah Pentagon in a muan mahmah a galkap uh US Marines kicite 300 sawl bel a, Taliban ten ut tak na hih uh leh kivik ni ei ci-in na muak (welcome) uh hi.\nPrevious: 2017 kum Zomi te maasuan #3 ~ Khup Khan Thang\nNext: 2017 kum Zomi te maasuan #4 ~ Khup Khan Thang\nDr. Tuanno Comment: Pa Vum Nang laigelh leh Dr Dongno dawnkikna tawh kisai\nZusa Nungak Melhoih mahmah tangthu


url: =Yangon ah kumthak zanin zato atung mi 200 valpha, mi 4 si :: ZOMI DAILY\nposted on 3 January 2018 at 8:18 pm Lomkholna: News, Sawltak, World, Yangon\nMyanmar, Yangon Region sungahzong kumthak kilimmuak mahmah a, buaina tuamtuam hangin aliamzong mi tampi om hi. Yangon General Hospital bekbek ahzong New Year zanin aliam mi 200 bang om a, asi zong mi 4 bang om cih 7Day Daily pan kiza hi.\n2016 kumbei New Year zanin Yangon General Hospital ah liamna tuamtuam hangin Emergency atungpen mi 177 hi a, 2017 kumbei New Year zanin zato atungpen mi 200 phato hi. Abeisa kumsangin aliampen mi 23 tamzaw hi.\nYangon General Hospital panin Dr. Khin Tinggi Myint in agenkhiatna ah Emergency hongkipuak limlim akigawm in mi 451 pha uhhi. Tualak ah lungtang natna cihbang atuamtuam hangin hongtungpen mi 251 ahihi. Tualo adang mi 200 tepen liamna tuamtuam hangin hongkipuak uh ahihi.\nTua aliam mi 200 te lakah mi 4 tepen aliamna uhtawh zato atunkhit uhciangin si uhhi ci’n genkhia hi.\nAbeisa 2016 kumbei New Year zaninzong Emergency ah akipuak misi 4 om ahih manin, 2016 leh 2017 kum asi pen ki lamdanna omlo cihi.\nNew Year zansim in zato ah, adiakdiak in Emergency ah cina hongkipuak pen nidangte sangin tamzawden ahih manin, tua New Year zanpen Hospital sungah nasemding in Doctors zong atamzaw akigingsa in kikoihden a, zatui zaha zong aki gingsa in ki omden hi ci’n Dr. Khin Tinggi Myint in genbeh hi.\nMyanmar New Year ahi tuibuahpawi “Water Festival” cianginzong zumkhak hun, Public Holiday pen sawtdiak a, tuahunsung in Accident tuamtuam tawh aliamzong tamthei phadiak ahih manin, tuabang pawithupi te ahzong zato ah nasemding in Doctors pen atamzaw kikoihden hi ci’n genkhia hi. Philippines gamsung ahzong New Year muakna in losan “Firecrackers” ki naklotlua ahih manin, mi 191 takin liamlawh uh a, zato kipuak cih kiza hi. Sawltak #zomidaily\nPrevious: Kamang lamdang salua ing ~ Lengtong Pauno\nNext: Yud cih kammal i vangliatna (The power of yud)